text:
- Tíðindi, mentan og ítróttur
Ætlanir um tunnil til Tjørnuvíkar
Landsstýrismaðurin í samferðslumálum, Henrik Old, hevur biðið Landsverk um at skipa ein tunnilsbólk.
Landsstýrismaðurin vil hava, at Landsverk fer undir at bora tunnlar aftur, og í tí sambandi hevur hann heitt á Landsverk um at kanna millum annað prísin.
Tað var á fundi í gjár, at landsstýrismaðurin í samferðslumálum, Henrik Old, tosaði við Heðin Zachariasen, borgarstjóra í Sunda kommunu, um ferðslutrygdina til Tjørnuvíkar og onnur ferðsluviðurskiftir, í Sunda kommunu, tá hetta kom fram.
Tunnilsbólkur settur
Tunnilsbólkurin, sum Landsverk arbeiðir við at skipa, skal kanna hvussu boringin og tunnilsarbeiðið skal skipast við fólki, hvørjar maskinur eru neyðugar, og eisini hvat hetta yvirhøvur fer at kosta.
Landsverk skal eisini gera ætlan fyri, hvar í landinum byrjað verður at bora, hvussu nógv kann borast hvørt ár, og hvat tað fer at kosta.
Tunnilin til Tjørnuvíkar er millum teir fyrstu, sum hetta tunnilsholdið skal í gongd við, sigur Heðin Zachariasen.


c: text/html

text:
Orð og lag: C. Austin Miles
Týtt: Victor Danielsen
1. Lønin veittrar, sum eg skundi mær avstað,
krúnuna eg beri uppi har ein dag;
eg í hvítum klæðum
skal við sálum glaðum
syngja ævigt songin til Jesu prís.
Niðurlag:
:,: Mót ljósins stað
vit stevna glað,
og inn um portrið stíga vit skjótt ein dag. :,:
2. Myrkrið svinnur, sum eg skundi mær avstað,
ævigt ljós mær bíðar, skjótt eg síggi tað;
meir enn sólin skínur,
ljóma Himlar tínir,
Harri, og mín tráan er hagar heim!
3. Ljósið dregur, sum eg skundi mær avstað
hann at hitta, sum í trúgv eg havi sæð;
Jesus har mær møtir,
og eg við hans føtur
skal tilbiðja, syngja hans heiður tá.

robotstxt: allowed

filter: keep


text:
Total tekur seg úr Iran
Um Total onki undantaksloyvi fær frá USA,
steðgar felagið øllum ætlanum í Iran.
Total fer til dømis
ikki at leingja South Pars 11-ætlanina í Iran, og felagið noyðist at steðga
øllum arbeiði áðrenn 4. november í 2018, segði felagið í einari fráboðan í
gjár.
- Vit steðga øllum
arbeiðum í Iran, um vit ikki fáa eitt ítøkiligt undantaksloyvi frá amerikonsku
myndugleikunum at halda fram – við stuðuli frá fronskum og øðrum evropiskum myndugleikum,
sigur felagið.
Hetta hendir eftir
at amerikanski forsetin, Donald Trump, hevur boðað frá, at USA tekur seg úr
kjarnorkuavtaluni við Iran, og at USA fer at revsa feløg og lond, sum halda
fram at samstarva við Iran.
Í Danmark hava stór
reiðarí sum Mærsk og Torm boðað frá, at tey fara at steðga allari sigling uppá
Iran.
Kelda: Hegnar


text:
Trolari tikin fyri at hava tveir trolposar
Tað er brot á treytirnar fyri fiskiskap í ES
at royna við tveimum trolposum. Kortini varð loyvi givið trolaranum,
Endeavaour, í Skotlandi.
Sambært
Kringvarpinum skuldi skiparin á skotska trolaranum, Endeavour, í Føroya rætt í
dag fyri ólógligan fiskiskap.
Sambært nýggju
fiskivinnulógini kann Vørn geva bót uttan at fara í rættin, men eftir at nýggja
fiskivinnulógin er tikin í nýtslu, er neyðugt at fáa rættin at áseta bótina.
Annars fekk
skiparin á trolaranum loyvi frá skotsku myndugleikunum at royna við tveimum
trolposum undir Føroyum longu 8. januar í ár.
Brimil tók trolaran
á Uttara banka leygardagin og kom á Havnina við honum leygarkvøldið, skrivar
Kringvarp Føroya á heimasíðuni.
Enn er onki frætt
um niðurstøðuna hjá rættinum.
Kelda: Kringvarp Føroya


text:
Evangelium er grikst orð, ið merkir góður boðskapur, gleðiboðskapur.
Tað var havt á máli í veraldarligum samanhangi, tá ið t.d. sigursboð skuldu verða borin av vígvøllinum, ella tá ið sonur varð borin í heim í húsi keisarans.
Men tá ið orðið evangelium verður nýtt í Nýggja Testamenti, tengir tað - sum í so mongum førum - seg at Gamla Testamenti. Fyrst og fremst hjá Jesaja varð orðið nýtt um ta frelsu, sum nærkaðist (sí Jes. 40,9; 52,7; 61,1). Beint á hesum grundarlagi verður boðskapur Jesu í Nýggja Testamenti nevndur gleðiboðskapur (Mark. 1,14).
Men eisini hin ápostóliski frelsuboðskapurin um Jesus verður lýstur við hesum orðum (Áps. 5,42; Róm. 1,1). Satt er, sum onkur hevur sagt: "Jesus kom ikki bara at prædika gleðiboðskapin, men eisini at tað skuldi vera ein gleðiboðskapur at prædika."
Seinni varð orðið evangelium nýtt sum heiti fyri einum evangeliiskrifti. Tað kemur fyri fyrstu ferð hjá Justinusi, pínslarvátti (umleið 150). Hann talar um minningar ápostlanna, ið nevndar verða evangelium.
Hóast tað tí verður talað um fleiri evangelium, so er tað tó eitt evangelium. Tí eitur tað eisini: evangeliið eftir Matteus o.s.fr.
Um Bíbliu okkara.
Týðing: Henry Debes Joensen
______________________________________________________________________________________________________________________________________________
Lagt út: Ásbjørn Jacobsen


text:
Jacob Zuma fekk 48 tímar til at leggja frá sær
Leiðslan í suðurafrikanska stjórnarflokkinum, ANC, vil hava forsetan at leggja frá sær.
Suðurafrikanski forsetin, Jacob Zuma fekk seint í gjárkvøldið eina freist á 48 tímar til at leggja frá sær. Tað varð avgjørt á einum drúgvum fundi í stjórnarflokkinum ANC. Men ein politiskur eygleiðari sigur við norska kringvarpið NRK, at Jacob Zuma fer neyvan at leggja frá sær uttan mótstøðu.
Í desember misti Jacob Zuma formanssessin í ANC, og nýggi formaðurin, Cyril Ramaphosa, sum eisini er varaforseti, er klárur at taka við sum forseti.
Val verður í Suðurafrika í 2019, og ANC vil hava forsetaskiftið avgreitt í góðari tíð áðrenn valið.
Ákærur um rotinskapur, vina- og kenningapolitikk, hvítvasking av pengum, og valdsmisnýtslu, hava hópa seg upp um 75 ára gamla forsetan, og hesum kann flokkurin ikki longur liva við. Men trupulleikin er, at flokkurin kann ikki koyra forsetan frá. Tó kann andstøðan leggja uppskot fram um misálit á forsetan, og tað uppskotið er longu gjørt og kemur til atkvøðugreiðslu tann 22. februar.
Í august í fjør varð eisini eitt uppskot um misálit á forsetan til atkvøðugreiðslu í tjóðartinginum, og tá manglaði lítið í, at tað varð samtykt, tí fleiri limir í ANC atkvøddu fyri misálitinum.
Jacob Zuma var ein av teimum sum stríddust saman við Nelson Mandela fyri at fáa apartheidstýrið frá valdinum í Suðurafrika, og hann sat eisini - eins og Mandela - fongslaður á Robben Island.
Kelda: NRK.no og TV2.dk
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
1. Ímillum boðar, brot og sker
so vandafull er lívsins ferð,
um krappan strong og streymhart sund
má sálin strevast manga stund.
2. Eg stevna vil mót himlagrind,
men rekist fyri vág og vind.
O, faðir, tak um stýrisvøl
og bjarga míni neyðar fjøl.
3. Tú ert mín hjálp á lívsins leið,
og aðra hjálp mær tørvar ei,
hvat kann á fold meg saka, tá
algóði Guð mín er mær hjá!
4. Er tung og stór enn misgerð mín,
tó størri, Guð, er miskunn tín,
tú ert mín styrki og mítt skjól,
mín troyst, mín vón, mín lívsins sól.
5. Tá nærkast skal mín síðsta stund,
Guð, lat meg gleðast til tann fund,
eg míni frelst hjá tær skal sjá
og aldri teimum skiljast frá.
Mikkjal á RyggiGoym tekstin


text:
Persónligir førleikar
Útbúgvingarnar til heilsuhjálpara og heilsurøktara innihalda í málunum fyri útbúgvingarnar, krav um at menna sínar persónligu førleikar í arbeiðshøpi, sum t.d. nevnt niðanfyri.
Allir næmingar fáa ein kontaktpersón á skúlanum, og samrøður verða hildnar javnan, har tosað verður um m.a. hesi viðurskifti:
Persónligir førleikar, ið arbeitt verður við kunnu vera:
- mótvegis øðrum sýna ábyrgdarkenslu, virðing og innliving í yrkisligum høpi
- tilvitan um egnar likamligar, sálarligar, sosialar og mentanarligar styrkir og sýna áhuga fyri at menna hesar
- evni at geva øðrum umsorgan á nærverandi og yrkisligan, tryggan hátt
- duga at samskifta greitt og siðiligt fyri betur at skilja hvønn annan
- duga at samstarva og menna evni síni í hesum høpi fyri at gerast virkin á sínum
Sosialir førleikar
- vera við til at menna tilgongdina á einum arbeiðsplássi fyri at fremja felags mál og virði
- duga virkin at samstarva við onnur
- duga sjálvstøðugt at taka stig til at fremja felags arbeiðsloysnir
- sýna virðing fyri øðrum í einum samstarvi, so felags mál verða rokkin
- hava vilja at taka samábyrgd á einum arbeiðsplássi
- hava fyrilit fyri ymiskleikum millum menniskju
Læringar- og menningarførleikar
- innlit í egnar lærutilgongdir og sýna evni til støðugt at menna hesar
- vilji til áhaldandi og virkin at vera við í broytingartilgongdum
- vera opin og skapandi í sambandi við broytingartilgongdir í umhvørvinum
- nýta eftirmeting og sjálvseftirmeting sum amboð í egnari læringar- og menningartilgongd
Í útbúgvingarbókini liggur "persónliga útbúgvingarætlanin", ið ætlað til at arbeiða við persónligum førleikum, og hendan verður dagførd ígjøgnum alla útbúgvingina. Næmingurin fyllir sjálvur skjalið út, í samrøðum við kontaktlæraran á skúlanum, og tá skúlin vitjar í starvsvenjingini.
Amboðið "kurlurnar" verður nýtt til at frejma tilvitan um menning í persónligum førleikum. Sí Útbúgvingarbók.


text:
Jens Hákun Leo
21.04.2017 - 11:40
Tíðindi > Samfelag & Politikkur > Arbeiðsmarknaður
Avlopið hjá Sev eftir skatt var 92,8 milliónir krónur í fjør.
Hetta boðar Sev frá á heimasíðu sínari.
Sev sigur í hesum sambandi, at felagið styrkti grundarlagið undir grønu kósini í 2016, og at omanfyrinevnda avlopið erneyðugt fyri at fíggja komandi útbyggingarnar í elskipanini.
Viðvíkjandi tí grønu kósini sigur Sev eitt nú, at...
-Fyrireikandi arbeiðið seinasta árið hevur havt við sær, at SEV - eftir tætt samskifti við orkumyndugleikan, ORKA – hevur mælt til tvey týðandi stig aftrat á grønu kósini. SEV hevur skotið upp at seta 12 vindmyllur upp í Suðuroynni saman við einari pumpuskipan og einari battarískipan. Elfelagið hevur eisini mælt til at byggja eina vindmyllulund aftrat við battarískipan í høvuðsstaðarøkinum. Um alt gongst eftir ætlan, kunnu hesar báðar verkætlanir fara í gongd í 2018.
- Hesi bæði næstu byggistigini skulu fáa grøna elorkupartin upp á 70 prosent av árligu elframleiðsluni tilsamans. Elorkan í Suðuroynni, sum er leys av elskipanini í meginøkinum, verður tilsamans 75 prosent grøn.
Sev sigur víðari v.v. búskapi og fígging, at...
- SEV fekk í 2016 til vega langtíðarfígging til eina altjóða kappingarføra rentu. Fíggingarleisturin var fingin í lag í samstarvi við føroyskar og altjóða fíggingarstovnar. SEV fekk við avtaluni 1.042 milliónir krónur í fígging á amerikanska lánsmarknaðinum, umframt at 626 milliónir krónur vóru fingnar í bankafígging í Føroyum og frá einum norðurlendskum fíggjarveitara. Tilsamans 1.668 milliónir krónur í fígging til eina altjóða kappingarføra rentu.
- SEV hevur styrkt munandi um støðuna hjá sær á fíggjarmarknaðinum, tí elfelagið hevur við hesum leistinum fingið atgongd til fleiri fíggjarveitarar um allan heim.


text:
Parkeringshús í miðbýnum beinanvegin
Tað var hugaligt at koma fram við á Hálsi í dag. Eftir fáum vikum er eitt nýtt og stórt parkeringspláss gjørt mestsum klárt til asfaltering við Høllina á Hálsi. Hetta kemur í staðin fyri plássið, sum nú er sprongt burtur til frama fyri nýggju høllina. Nýggja plássið er væl størri enn tað gamla.
So væl hevur ikki gingið at útvega nýggj parkeringspláss niðri í miðbýnum. Sambært Eiriki Lindenskov á in.fo í Vágsbotni eru fleiri enn 50 bilstøðlar horvnir í miðbýnum seinastu árini samstundis, sum bilferðslan er økt munandi. Sjálvt nú, meðan arbeitt hevur verið eftir eini nýggjari miðbýarætlan, eru parkeringspláss farin undir heilt ella tikin til aðra nýtslu.
Sum dømi um gongdina seinastu árini verður nevnt, at á bryggjuni í Vágsbotni eru eini 30 parkeringspláss løgd til aðra nýtslu og bryggjan mestsum stongd fyri rullandi atkomu. Í Tinganesi eru eini 10 støðlar reserveraðir til landsins leiðslu.
Henda gongd er til stóran bága fyri tey, sum búgva og virka í miðbýnum ella hava brúk fyri honum í aðrar mátar. Tey kallaðu saman til ein fund herfyri. Tekniska nevnd viðgjørdi eitt mál um parkeringskort til fólk í miðbýnum, men í fyrstu syftu fór málið aftur í nevnd og skal eisini í ferðslunevndina til ummælis.
Tað er púra greitt, at nú kann illa bíðast longur við at avgreiða tað stóra málið um parkeringina í hjartanum í Havn. Alt gott um parkeringskort. Tey verða summum til gleði, men loysa neyvan allan trupulleikan. Kanska flyta tey bara trupulleikan yvir á onkran annan.
Her má takast um notuna og verkætlanir og pengar útvegast til at byggja eitt ella fleiri parkeringshús í nánd av miðbýnum. Skálatrøð er ein møguleiki. Á henni ræður um at útvega pláss til parkering, áðrenn hon fer til aðra nýtslu.
Har ber til at byggja parkeringshús, sum ikki nýtist at vera nakað skrímsl, og óivað ber eisini til at gera parkeringshús inni í berginum á Bursatangaleiðini. Møguleikar eru kanska eisini longur uppi í miðbýnum. Tað duga tey kønu at meta um.
Tað avgerandi í málinum er, at útvegað verða nóg nógv parkeringspláss. Her skal hugsast um tey, sum búgva í miðbýnum, tey, sum arbeiða í miðbýnum og tey, sum hava ørindir í miðbýnum. Hetta er eitt stórt tal av fólki, sum eisini umboðar eitt stórt tal av bilum.
Skula vit gera okkum nakrar vónir um ein miðbý, har fólk flest kunna trívast á degi sum á nátt, so mugu møguleikarnir fyri at seta flutningstólini frá sær í nánd sampakka við ta menning, sum annars er og verður. Tað nyttar lítið at gera miðbýin attraktivan, um umstøður ikki eru at steðga á har.
—


text:
Norskakvoysa (kvoysuættin)
Phrynorhombus norvegicus
(Günther, 1862)
Stødd: Norskakvoysa verður í mesta lagi einar 12 cm long.
Dýpi: Hon er úr 10 út á 200 metra dýpi.
Litur: Hon er gullig, morbrún myrkumegin, við døkkum tvørblettum. Hvítumegin er hon ljós, hvítgrá.
Lýsing: Norskakvoysa er vinstravendur flatfiskur. Minsti flatfiskur á okkara leiðum, og har hon er breiðast, fjaðrarnar ikki roknaðar uppí, er hon um 1/3 av heildarlongdini.
Uggafjøðurin myrkumegin er størri enn uggafjøðurin hvítumegin. Búkfjaðrarnar eru ikki fastar í gotfjøðurini. Klingran er nakað smøl. Sterturin er nakað rundaður aftan. Ryggfjøðurin og gotfjøðurin ganga inn undir klingruna hvítumegin. Ryggfjøðurin byrjar oman fyri og framman fyri høgra eyga. Norskakvoysa hevur stóra rufluta roðslu báðumegin, tó smærri roðslur hvítumegin. Strikan bogar eitt sindur yvir uggafjøðurini.
Eyðkenni: Støddin. Vinstravend. Breiddin afturímóti longdini. Smala klingran.
Týdningur: Norskakvoysa hevur ikki vinnuligan týdning.
da: Småhvarre, en: Norwegian topknott, fr: Phrynorhombe de norwège, ís: Litli flóki, no: Småvar, tý: Zwergbutt
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Flatfiskar Pleuronectiformes
14 ættir eru í flatfiskahópinum við 134 slektum og 678 sløgum.
Av hesum eru undir Føroyum 2 ættir við tilsamans 11 slektum og 11 sløgum:
Flatfiskarnir eru eyðkendir við teirra flata og asymmetriska kropskapi, har onnur síðan vendur upp og hin niður. Nýklakt yngul, ið livir uppi í sjónum, hevur vanligt fiskaskap, men eftir eina tíð sum yngul byrjar annað eygað at flyta seg yvir á hina síðuna, og fiskurin fær sítt flata skap. Á onkrum av flatfiskunum verður tó annað eygað verandi á kantinum á høvdinum. Yngulin byrjar nú at svimja á síðuni. Umleið samtíðis fer fiskurin niður á botnin at vera. Eygnasíðan fær dimman lit, og blindasíða ljósan. Teir hava eina langa ryggfjøður og eina langa gotfjøður. Fyri tað mesta liva teir sum botnfiskar, men eru tó uppi í sjónum viðhvørt, onkur sløg regluliga.
Í útheiminum eru onkur sløg, sum liva í feskum vatni. Við Føroyar er okkurt slag, sum fyri ein part er í feskum vatni og í blandingsvatni, men annars livir flatfiskur í sjónum.
***
Eitt sindur um flatfiskarnar
Undir Føroyum eru bæði vinstravendir og høgravendir flatfiskar.
Á vinstravendum flatfiski vendir vinstra lið upp, og á høgravendum flatfiski vendir høgra lið upp.
Allar kvoysurnar, glaskvoysa, norskakvoysa og hvasskvoysa, eru vinstravendar.
Allir hinir flatfiskarnir, hvassasprek, kalvi, svartkalvi, lálla, skrubba, tunga, ósaskrubba og reyðsprøka, eru høgravendir.
Eyguni eru tímegin, sum vendir upp.
Tann síðan, sum vendir upp, er altíð dimmari enn hin, og hon verður ofta nevnd bakið, hóast hon í veruleikanum er síða.
Onkuntíð hendir tað, at flatfiskur ikki vendir røttu síðuna upp, t.d. at ein kalvi vendir vinstru lið upp. Ein slíkur kalvi nevnist „rangur kalvi“.


text:
Tróndur Arge 07.02.2018 (15:07)
Tvey fet frá steypafinaluni
Frá í dag til sunnudagin verða átta hálvfinalur spældar í steypakappingini í hondbólti. Hjá kvinnunum eru tveir greiðir favorittar at koma í finaluna, meðan tað er stór kapping um at sleppa í steypafinaluna hjá monnum.
Beinleiðis á Rás2 frá klokkan 18.30 í dag
Fyri fyrstu ferð verður steypafinalan spæld í umbygdu høllini á Hálsi, har pláss verður fyri væl fleiri áskoðarum enn fyrr. Hjá kvinnunum skal okkurt óvæntað henda, um ikki FM-favorittarnir úr VÍF og Kyndli kom í finaluna, meðan tað er nógv verri at peika á ein favoritt hjá monnunum. Í hesi greinini hyggja vit nærri at vegnum til hálvfinaluna, og meta um útlitini fyri hvør kemur í finaluna.
Hálvfinalur kvinnur: Kyndil – H71
Vegurin til finaluna:
Kyndil: Koma víðari uttan dramatikk. Vinna við 10 og 11 í tveimum teimum fyrstu dystunum. Kyndil er víðari sum 1-ari, tá VB kemur á vitjan, men vinna alíkavæl.
Úrslit: Kyndil – Stjørnan 31-21, StÍF – Kyndil 21-32, Kyndil – VB 29-26
H71: Koma óvæntað víðari í einum bólki, sum telur VÍF og Neistan. Tær tapa fyri VÍF i fyrsta umfari, men avgerandi sigurin kemur í øðrum umfari, tá H71 vinnur við trimum á Neistainum. Tær vinna síðani pliktsigur á VÍF2.
Úrslit: VÍF – H71 27-18, Neistin – H71 20-23, H71 – VÍF2 32-7
Lyklaspælari hjá Kyndli: Maja Dragoljubovic
Hon var lykilin í steypakappingini í fjør. Kyndil verður uttan Annu Brimnes til fyrru hálvfinaluna, sum verður í Hoyvík. H71 fær torført við at koma til stórar málmøguleikar, tí verjan hjá Kyndli er sterk, men spælir Maja Dragoljubovic væl, so er grundin løgd undir víðari luttøkuni hjá kyndilskvinnum.
Lyklaspælari hjá H71: Maria Halsdóttir Weyhe
Hon er skjúttin á liðnum og nógv hvílir á hennara ungu herðum. Tá liðið fær torført við at spæla seg til stórar málmøguleikar, so verður neyðugt við nøkrum góðum skotum.
Vit tippa: Kyndil víðari
Her er stórur munur á liðunum. Kyndil er eini trý til fimm ár frammanfyri H71 í menning. Fleiri av spælarunum hjá Kyndli toppa nú, meðan H71 er í holt við at menna eitt ungt lið. Kyndil er greipuvinnari og favorittur at vinna.
Hálvfinalur kvinnur: VÍF-VB
Vegurin til finaluna:
VÍF: Kom í hálvfinaluna næstan uttan at sveitta. Vinn fyrst við níggju málum á H71, fyri síðani at vinna heili 47-13 á næstbesta liðnum hjá VÍF. Tær hava næstan ikki sett stig til í ár. Tað er eitt sunt tekin, tí tað er bara í tí eina dystinum móti Kyndli, at liðið ikki hevur spælt væl.
Úrslit: VÍF – H71 27-18, VÍF 2 – VÍF 13-47, VÍF – Neistin 31-25
VB: Kappingarárið hjá VB peikar skeivan veg, tá talan er um manningapartin, men enn er møguleiki fyri at koma í steypafinaluna. Tað stóð eitt sindur á, eftir at hava vunnið fyrsta dystin móti StÍF, fyri síðani at næstan tapa fyri Stjørnuni í 19-19 javnleikinum í Vági. VB er víðari, men ikki sannførandi.
Úrslit: VB – StÍF 33-21, VB – Stjørnan 19-19, Kyndil – VB 29-26
Lyklaspælari hjá VÍF: Marianna H. Jacobsen
Liðið hevur fleiri spælarar, sum hava stóran týdning fyri liðið, men til hesar hálvfinalurnar verður neyðugt at fáa skotið nøkur mál í fyrru hálvfinaluni, so útgangsstøðið verður gott til seinna dystin. Tá verður brúkt fyri Mariannu H. Jacobsen og Liljuni Djurhuus.
Lyklaspælari hjá VB: Gurið K. Augustinussen
Hon er grundin á liðnum og kann fáir aðrir spælarar fáa eitt heilt lið við sær. VB hevur mist á manningasíðu og tí verða evnini hjá Gurið K. Augustinussen upp aftur týdningarmiklari til hendan dystin.
Vit tippa: VÍF víðari
VB hevur longu mist Mathilde Pedersen, sum er farin aftur til Danmarkar, meðan málverjin, Katrine Borup, kann vænta sær ein longri steðg frá hondbólti, eftir at hon meiddi sær knæið illa í 19-19-javnleikinum í steypadystinum ímóti Stjørnuni fyri góðari viku síðani. Tí skal liðið spæla óvanliga væl, fyri at koppa oddaliðnum, sum er favorittur at koma víðari.
Hálvfinalur menn: Neistin – H71
Vegurin til finaluna:
Neistin: Menninir gjørdu reint borð í bólkaspælinum, sum eisini taldi grannarnar úr Kyndli. Tí stóð ikki so nógv á í seinasta umfarinum, men Neistin stendur eftir við at skula spæla móti H71, sum eftir stigatalvuni í landskappingini er sterkasta liðið, sum Neistin kundi møta.
Úrslit: Neistin – Team Klaksvík 30-22, Neistin – Kyndil 21-17, H71 2 – Neistin 24-30
H71: Spældi sær av við fyrsta plássið í bólkinum, tá liðið tapti við einum móti VÍF í seinasta dystinum. Eitt úrslit, sum eisini prógvar, at tað er tættari millum liðini enn stigatalvan í landskappingini sigur.
Úrslit: H71 – KÍF 27-25, StÍF – H71 31-32, H71 – VÍF 27-28
Lyklaspælari hjá Neistanum: Rasmus Søby
Danski spælarin hevur víst seg at verið ein fongur fyri Neistan, sum fleiri ár hevur verið eitt menningarprojekt. Nú er líkt til, at við honum sum skipara, so ber til at røkka enn hægri. Spælir hann væl, so hevur Neistin tað, sum skal til fyri at koma víðari.
Lyklaspælari hjá H71: Peter Krogh
Hjá H71 eru fleiri um boðið, men tú stendur eftir við kensluni av, at Peter Krogh er spælarin, ið kann vinna hálvfinalurnar fyri H71. Hann er júst komin aftur, eftir eitt hálv ár í donskum hondbólti. Hevur stóran týdning í bæði álopsstøðu og verjustøðu.
Vit tippa: H71 víðari
Hóast Neistin er oddalið í landskappingini, so er ilt at koma uttanum H71. Liðið er styrkt markant við Peter Krogh, umframt at Mark Lausen-Marcher er við aftur í ár. Liðið hevur nógv spælarar, sum hava vunnið nógv seinnu árini. Vit gita, at tað verður munurin, men at tað verður ikki avgjørt fyrr enn seint í seinnu hálvfinaluni.
Hálvfinalur menn: VÍF-Kyndil
VÍF: Tað bleiv ikki tann lætti vegurin til finaluna, men VÍF stendur kanska eftir við best møguligu kortunum, fyri at koma í finaluna. Neistin og H71 spæla í hinar hálvfinaluni, meðan VÍF við sigri í Hoyvík í seinasta dystinum skal møta einum óstøðugum Kyndilsliði.
Úrslit: VÍF – StÍF 35-31, VÍF – KÍF 34-34, H71 – VÍF 27-28
Kyndil: Kyndilsmenn greiddu sín setning væl, tá teir fóru kroytir til Klaksvíkar at spæla avgerandi dystin móti Team Klaksvík. Tað var nokk meiri raðfylgjan, ið gav klaksvíkinum eina vón, tí Kyndil vísti seg at vera sterkari.
Úrslit: Kyndil – H71 2 27-15, Neistin – Kyndil 21-17, Team Klaksvík – Kyndil 23-30
Lyklaspælari hjá VÍF: Filip Jojic
Her er nokk ongin ivi um, at Filip Jojic er lykilin hjá VÍF til at koma í finaluna. Hann er stórskjúttin á liðnum. Á einum góðum degi, so verður hann ikki steðgaður. Her kann eisini málverjin, Mladen Meri Mjerimacka, nevnast sum ein lyklaspælari.
Lyklaspælari hjá Kyndli: Jan Pauli T. Johannesen
Kydil tykist í løtuni sum eitt lið uttan eina stjørnu. Tí er verri at peika á lyklaspælaran, men í dystinum móti Team Klaksvík sást, at málverjarnir hjá Kyndli hava stóran týdning. Lars larsen Black hevur trupulleikar í rygginum og tí fellur valið á Jan Paula T. Johannesen, sum helst skal spæla tvær góðar hálvfinalur, um Kyndil skal víðari.
Vit tippa: VÍF víðari
Her er sera javnt millum bæðini liðini, sum hava 15 og 14 stig í landskappingini. Skal nakað finnast millum hesi bæði liðini, so tykist VÍF hava fleiri stórspælara á liðnum. Serliga Filip Jojic og Mladen Meri Mjerimacka. Tað kann blíva munurin í eini uppgerð, sum gjarna ikki verður avgjørd fyrr enn í evstu løtu.
Skráin:
Fyrru hálvfinalurnar:
Mikudagin 6. feburar:
H71 – Kyndil Kv (18.30) Beinleiðis á Rás2
H71 – Neistin M (20.00) Beinleiðis á Rás2
VB – VÍF (20.00) Kv
Hósdagin 7. feburar:
Kyndil – VÍF M (20.00) Beinleiðis á Rás2
Seinnu hálvfinalurnar:
Leygardagin 10. feburar:
Kyndil – H71 Kv (18.00)
Sunnudagin 11. feburar
VÍF – VB Kv (14.30)
VÍF – Kyndil M (16.00)
Neistin – H71 (16.00)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Persónsupplýsingar
Anfinnur Johansen er føddur í 1953 á Skála.
Útbúgving
1990: Mag. art. í norrønari filologi við Keypmannahavnar universitet við serritgerðini “Fær¬øsk personnavneskik gennem 450 år. Mandsnavne på Eysturoy i tiden ca. 1540-1982.”
1973: Nýmálsligt studentsprógv frá Føroya studentaskúla.
Størv
2001: Lektari í málfrøði á Fróðskaparsetri Føroya.
1998: Adjunktur í málfrøði á Fróðskaparsetri Føroya.
1990-1997: Orðabókarritstjóri á Føroyamálsdeildini (ritstjóri á Føroyskari orðabók (Móðurmálsorðabókini)).
Fyrisitingarlig ábyrgdarøki
1992-: Formaður fyri Navnanevndini.
1993-: Situr í Íslandsnevndini fyri Fróðskaparsetur Føroya.
1994-: Situr sum føroyskt umboð í stýrinum fyri NORNA (Nordiska samarbetskommitén för
namnforskning).
2011-: Nevndarlimur í Orðabókagrunninum.
2013-: Nevndarlimur í Føroyskum Kirkjumáli.
2013-: Nevndarlimur í Málráðnum.
Situr í einum arbeiðsbólki í sambandi við týðing av Føroyingasøgu.
Situr í einum arbeiðsbólki í sambandi við útgávu av kirkjubókum.
Harumframt í styttri ella longri tíðarskeiðum m.a.:
Varadeildarformaður á Føroyamálsdeildini.
Ritstjórnarlimur í máltíðarritinum Máltingi.
Ritstjórnarlimur í Fróðskaparritum.
Nevndarlimur og varanevndarlimur í Norðurlendskum felag fyri orðabókargerð (NFL).
Nevndarlimur í Magistarafelagi Føroya.
Nevndarlimur í Fróðskaparfelagnum.
Limur í nevnd at endurskoða navnalógina.
Limur í gøtunavnanevnd í Skála kommunu.


text:
Orð: Hans Andrias Djurhuus
Lag: Jógvan á Lakjuni í 1982
1. Nú er dagurin at enda,
Faðir mín, eg biði teg,
at tú vilt ein eingil senda,
sum í svøvn skal rura meg.
2. Móðir segði, at tú vildi
senda hvørjum barni sín;
góði, kæri Faðir mildi,
gloym so ikki eingil mín.
3. Tendrað er tín klára lampa,
ið skal brenna alla nátt,
bjartar tínar stjørnur glampa,
væl eg vildi eina átt.
4. Sólarkringin, gylta, reyða,
lat meg fáa hann frá tær.
Góði Faðir, signa eyga,
signa bróst og varrar mær.
5. Alt tú eigur, tú ert góður,
tað er fjálgt við tína lið.
Signa faðir, signa móður,
signa míni systkin við.
6. Gev so øllum mat í kova,
tak tey sjúku upp til tín,
legg tey vekraðu at sova.
Gloym nú ikki eingil mín.


text:
Í 1991 gjørdi bretski listamaðurin Marc Quinn eina sjálvsmynd við sínum egna blóði. Í fleiri mánaðir tappaði hann sítt egna blóð, helti tað í ein form úr silikon, skapaður eftir sínum egna høvdi, og frysti tað. Henda bringumyndin er sjálvandi partvís ætlað at øsa onkran, men tað er kortini ikki tí, at eg nevni hana í sambandi við listaverkini hjá Titu Vinther. Tað er hetta óvæntaða samsvarið millum tilfar og motiv, ið knýtir hesi bæði listafólkini saman, og teirra evni at seta siðbundin listasløg inn í ein nýggjan samanhang.
Har Marc Quinn setir sjálvsmyndina í eitt nýtt ljós, hevur Tita Vinther fremst av øllum vent landslagslistina á høvdið. Í fleiri verkum hevur Tita Vinther arbeitt við óvæntandi sambondum millum tilfar og innihald, til dømis er ’Pætursnótin’ eitt ótrúligt verk gjørt úr mannahári. Kortini hugsi eg í hesum sambandi meira um verk sum ’Skýming’ og ’Sirm’, tí serliga tey hava megnað at geva tí føroysku landslagslistini eitt nýtt perspektiv.
’Skýming’ og ’Sirm’ eru virkað úr ávikavist ull og hári úr einum rossahala. Bæði verkini eru vovin og gjørd til at heingja upp sum veggjaprýði. Haraftrat hava tey í felag, at tey eru ótrúliga huglagsmettað og estetisk, ja, tey eru ein fullkomin vakurleiki og eru merkt av einum óskiljandi, tignarligum friði. Og so flyta bæði tvey føroysku landslagslistina eitt stig fram á vegin.
Skulu vit lýsa føroysku landslagslistina, so er talan um romantiska list, tí miðsavnaða evnið er náttúran og viðurskifti menniskjunnar við náttúruna. Tað sæst í verkunum hjá teimum fyrstu tjóðskaparromantisku listafólkunum sum Niels Kruse, vit síggja tað hjá Mikines, og vit síggja tað í samtíðarlistini hjá listafólkum sum Tróndi Paturssyni, hvørs listaverk eru ein úrdráttur av himmalinum og havinum. Ella hjá Hanna Bjartalíð, hóast hann speirekur nostalgiska longsulin hjá tí modernaða menniskjanum eftir at gerast ein heild við náttúruna. Vit síggja tað enntá eisini hjá Rannvá Pálsdóttir Kunoy, sum umformar landslagið til at gerast eitt slag av innara landslagi.
Tá ið Tita Vinther í verkum sum ’Skýming’ og ’Sirm’ nýtir tilfar úr náttúruni sjálvari til at lýsa náttúruna, verður náttúran ikki einans til eitt listarligt evni, men hon gerst eisini til ein listarligan búna. Í tí listarliga hierarkinum er veving ikki hægst metti listarligi búnin. Í veruleikan hevur veving trupult við yvirhøvur at verða roknað sum list. Vit verkunum ’Skýming’ og ’Sirm’ hevur Tita Vinther so væl og virðiliga sligið fast, at veving kann vera list, og at rammurnar fyri list ikki eru avmarkaðar av tí tilfari, ið nýtt verður, og hvør arbeiðshátturin er. Tí umframt tey estetisku virðini í hesum listaverkum, er talan um nakrar sera týdningarmiklar sannkenningar um føroysku listina og um, hvat list yvirhøvur er.
úr bókini Livandi List
(IS)
Tita Vinther – Serframsýning - 17. juni – 21. juli 2011 - Listasavn Føroya


text:
Nú er langt síðani eg havi givið tykkum eina dagføring, av hvussu tað gongur við graviditetinum. Hvar skal eg byrja?
Mær hevur ongantíð dámað russjibanar.. Fyri meg kennist tað ikki væl, at ikki verða tilvitað um hvat er í væntu, hvar og nær hetta tíðarskeiðið endar og hvussu hendan kenslan skal handfarast. Hetta er ein góð lýsing av hvussu triðja trimestur hevur kenst fyri meg.
Eg havi verið so forvirrað um allar broytingarnar í kroppinum og um hvussu lívið fer at verða aftaná hon er komin út. Hvussu fari eg at verða sum mamma? Fari eg at duga? Fer nýggi leikluturin at broyta hvussu eg fari at verða sum kona? Hvat fer hetta at gera við parlagið? Jaa… nokk spurningar, ið nógvar komandi mammur sita við. Nýggja verðin, sum vit skjótt fara at stíða inn í, er ókend. Men ókent er ikki altíð ringt. Tað kann verða torført at góðtaka, áðrenn tú ert komin har til, men tað kann verða nakað so fantastiskt, tá hurðin so endiliga verður latin upp.
Nakrar dagar eri eg bara ørkymlað, tung og kedd. Aðrar dagar eri eg full av orku, gleði og móti. Ja, hetta er kanska vanligt? Vanligt ella ei, so er hetta nakað ið eg havi sera torført við at góðtaka, men samstundis kenni eg meg ráðaleysa, tí eg havi ringt við at stýra tí. So ja, russjibanin koyrir sítt egna res, og eg má bara fylgja við og royna at verða so positiv eg kann.
Skal eg leggja fokus á tað góða, so er nógv jaligt at hála fram. Eg havi sum so ikki havt nakra pínu og havi sum heild verið sera væl fyri. Hetta havi eg sikkurt tikið fyri givið, tí eg ikki havi roynt tað mótsætta. Annars havi eg roynt at hildið meg í gongd við ymiskum kreativum verkætlaðum, so sum at gjørt seingjarhimmal, seingjarrond, hekla bamsur og annað. Hetta hevur verið stuttligt, og endiliga er seymimaskinan tikin ordiliga í brúk. Teir dagarnir eg havi tikið meg saman til hesi tingini, hava verið teir allar bestu, so tað vil eg heilt sikkurt viðmæla øðrum til. Man skal bara koma í gongd, og so er tað so hugnaligt. Eisini so stuttligt at hava heimagjørd ting til lítla barnið.
Bíðitíðin er snøkt sagt ikki til at halda út og samstundis er tankin um at vita tað nágreiniliga tíðspunktið so skrekkjandi. So ja, tað er ikki lætt at gera meg nøgda ha? Eg eri jú so spent, bangin og nervøs. Alt í senn. Men nú má eg siga, at eg eri komin har til, at spenningurin fyllir mest, og at eg meira enn nakað, bara ynski at fáa hana út. Nú eru vit so klár sum vit verða. Taskurnar til sjúkrahús-vitjanina eru pakkaðar, bommini og sjokulátan til mannin at hava við liggur eisini klárt, og alt tað vit nú fara at hava tørv á, tá vit fáa hana heim við stendur og bíðar.
So nú fari eg at gera mítt allar allar besta, at royna at njóta hesar síðstu dagarnar við barn.
M&K


text:
Frammi í Forna
tel. 66 24 10
This email address is being protected from spambots. You need JavaScript enabled to view it.
Vøggustovan Summardáin
tel. 29 24 13
Starvsfólk:
- Magnina Jacobsen, námsfr. ábyrgd
- Guðny Jacobsen, hjálparfólk
- Solveig Müller
- Doris í Dali
Vøggustovan Sóljan
tel. 29 24 14
Starvsfólk:
- Jóna Jacobsen, námsfr. ábyrgd
- Sonja Ziska, hjálparfólk
- Monika Karstinsdóttir, hjálparfólk
Barnagarðurin Smæran
tel. 29 24 15
Starvsfólk:
- Rannvá Dam, námsfr. ábyrgd
- Sólbrit Jacobsen, hjálparfólk
Barnagarðurin Blákollan
tel. 29 24 16
Starvsfólk:
- Kirstin Jacobsen, námsfr ábyrdg
- Olivia Davidesn, hjálparfólk
Barnagarðurin/skúlabólkurin Baldursbrá
tel. 29 24 18
Starvsfólk:
- Anita Andeassen, hjálparfólk
- Jan Faulkner Mouritsen, hjálparfólk
Frítíðarstovan Túgvublóman
tel. 29 24 17
Starvsfólk:
- Sigrun Ørvarodd, námsfrøðislesandi
Nøkur børn, ið búgva á Válinum, eru sum nú er, á stovni í Vestmanna.
Barnaansingin er ókeypis.
Stovnurin varð tikin í nýtslu 16. august 2010.
Umsóknarbløð eru at fáa á Dagstovninum ella á kommunuskrivstovuni.
Reglugerð fyri Dagstovnin í Kvívík
§1 Kommununalur stovnur
1. stk.
Dagstovnurin í Kvívík er kommunalur stovnur, ið er góðkendur við heimild í lógtingslóg um dagstovnar og dagrøkt nr. 67 frá 10. mai 2000. Stovnurin er skyldugur til at vera undir almennum eftirliti og fylgja teimum umsitingerligu fyriskipanum, ið eru ásettar sambært somu lóg.
2. stk.
Stovnurin er fyri børn í aldrinum uml. 6. mðr til 9 ár.
§2 Endamál hjá stovninum
1. stk.
Endamálið hjá stovninum er yrkadagar við umsorgan, í tryggum og barnavinarligum umhvørvi, at menna og menta børnini á fullgóðan hát og í samvinnu við foreldrini at geva børnunum eina kristna og siðalagsliga uppaling samb. dagstovnalógini § 2.
2. stk.
Janvstillað við 1. stk. er endamálið hjá stovninum at samskipa tiltøk fyri børn, sum av fysiskum, sálarligum og/ella sosialum orsøkum hava tørv fyri meiri stuðli enn tí, sum heimið megnar at geva.
§3 Foreldraráð
1. stk.
Á stovninum skal veljast eitt foreldraráð. Ráðið skal arbeiða fyri, at bøta og styrkja um samstarvið ímillum foreldrini, stovnin og kommununa.
2. stk.
Leiðarin tekur stig til, at eitt ráð verður valt. Í ráðnum skulu vera 5 limir, sum verða valdir fyri 2 ár ísenn. Fyri hvøn lim verður ein varalimur.
3. stk.
Ráðið skal vera umboða av foreldrum/verjum, sum hava børn á stovninum.
4. stk.
Kommunustýrið ger viðtøkur fyri virksemi ráðsins.
5. stk.
Leiðarin skal møta á árliga foreldrafundinum.
§4 Setunarviðurskifti og uppgávubýti
1. stk.
Til tess at røkja dagligu leiðslu stovnsins, setir kommunustýrið ein leiðara við námsfrøðiligari útbúgving.
Kommunustýrið setir, eftir tilmæli frá leiðara og Trivnaðarnevnd fólk í starv.
Eisini loysir kommunustýrið fólk úr starvi eftir tilmæli frá leiðara og Trivnaðarnevnd.
Størvini skulu lýsast leys alment.
Fólk, ið verða sett í starv eftir hesi reglugerð, verða lønt sambært sáttmála millum kommununala Argeiðsgevarafelag Føroya og avvarndi yrkisfelag.
2. stk.
Stovnurin hevur opið yrkadagar. Børn hava ikki loyvi at verða á stovninum meira enn 9 tímar um dagin.
Stovnurin verður stongdur 4 vikur um summari, tó soleiðis, at um onkur hevur serstakan tørv fyri ansing, ber til at gera avtalu um tað við leiðaran innan 1. mai. Barnið skal vera í feriu minst 4 vikur.
Stovnurin er stongdur millum jól og nýggjár.
3. stk.
Leiðarin hevur ábyrdina av námsfrøðiligu leiðslu stovnsins og stendur fyri dagliga rakstrinum í samstarvi við kommununa.
4. stk.
Kommunustýrið ger upptøkutreytiur, sum skulu góðkennast av landstýrismanninum sambært § 4, 2. stk. í løgtingslóg nr. 67 frá 10. mai 2000 um dagstovnar og dagrøkt.
5. stk.
Leiðarin hevur ábyrdina av, at foreldragjaldið verður kravt, og førir leiðarin í samstarvi við annað starvsfólk hjáverubók, har tað hvønn dag verður sagt frá, hvørji børn eru komin.
6. stk.
Leiðarin førir høvuðsbók við upplýsingum um tey børn, ið eru á stovninum, navn teirra og aldur, foreldur/verja og hvussu leingi tey vóru á stovninum, og um orsøkina til, at tey fóru av stovninum.
7. stk.
Leiðarin skipar fyri arbieðsætlanum, frítíðarætlanum, sjúkraseðlum o.s.f.
8. stk.
Leiðarin hevur ábyrdina av, at óregluligar avgerðir ikki verða tiknar á stovninum. Um kommunustýrið tekur avgerðir, ið eftir uppfatan leiðarans er í stríð við galdandi reglur so sum sáttmála og tílíkt, hevur leiðarin skyldu til, at boða kommunustýrinum frá hesum.
Um kommunustýrið ikki er samt við leiðaran hesum viðvíkjandi, kann avgerð kommunustýrisins kærast til mentamálaráðið.
§5 Fíggjarætlan
1. stk.
Tað áliggur leiðarinum, saman við kommunalu fyrisitingini, at gera uppskot til fíggjarætlan, sum verður løgd fyri kommunustýrið vil viðmerkingar og góðkenningar.
2. stk.
Er talan um størri útreiðslur, sum ikki eru innan fyri góðkenda fíggjarætlan, skulu útreiðslurnar ikki berast uttan góðkenning frá kommunustýrinum.
Keypt skal ikki vera, fyrr enn tilboð eru fingin til vega og løgd fyri kommunustýrið til støðutakan.
§6 Uppsagnargrund
Eru foreldur í eftirstøðu fyri foreldragjald, kann barnið sigast upp eftir “Kunngerð um gjaldsreglur fyri dagstovnar og dagrøkt” nr. 6 frá 25 januar 1995.
§7 Royking/rúsevni
Øll royking/rúsevni er bannað inni á stovninum og á økinum, sum hoyrir til stovnin, meðan stovnurin er opin.
§8
Kommunustýrið kann broyta hesa reglugerð.
Viðtøkur fyri foreldraráðið fyri børn 1 - 9 ár á Dagstovninum í Kvívík
Sambært løgtingslóg nr. 67 frá 10. mai 2000 um dagstovnar og dagrøkt
§1 Endamál
Endamál foreldraráðsins er at fremja áhugamál foreldrana í dagstovninum og frítíðarstovuni í Kvívík. Ráðið skal arbeiða jaliga fyri at styrkja um samstarvið millum heimið, stovnin og kommununa.
Foreldraráðið skal virka fyri trivnaðinum millum børn, foreldur, starvsfólk og stovnin.
§2 Foreldraráðslimir
Í ráðið kunnu veljast øll, sum hava børn á stovninum. Undantikin eru starvsfólk, sum hava børn á stovninum.
§3 Atkvøðurættur
Foreldur ella avvarandi hava eina atkvøðu hvør.
§4 Ráðið
Foreldraráðið er samansett av annaðhvørt trimum ella fimm limum, sum foreldrafundurin ger av. Limirnir verða valdir fyri 2 ár í senn. Limur kann verða afturvaldur.
Tveir ella tríggir limir verða valdir líkatals ár og ein ella tveir limir verða valdir ólíkatals ár.
Ráðið verður valt við vanligum atkvøðumeirluta millum møttu foreldrini ella avvarandi. Fyri hvønn ráðslim verður valdur ein varalimur. Bæði kynini skulu verða umboða.
Fer barni hjá ráðslimi úr stovninum, tekur varalimurin sæti í ráðnum.
Ráðið skipar seg sjálvt við formanni, næstformanni og skrivara.
Skrivarin skrivar fundarfrásøgn, sum verður undirskriva av ráðslimunum við fundarlok ella á fyrstkomandi ráðsfundi.
Gerðabókin er ogn kommununar.
§5 Fundir
Foreldraráðið kemur saman minst einaferð um ársfjørðingin. Fastir fundardagar verða avtalaðir á fyrsta fundi hvørt árið. Fundardagarnir verða skrivaðir í gerðabókina. Eisini verða teir hongdir í uppslagstalvurnar á stovninum.
Umboð fyri foreldraráðið, trivnaðarnevndina og leiðarin hava minst ein fund við felags áhugamálum á einum av teimum føstu fundunum.
§6 Foreldrafundur
Foreldrafundurin er hægsti mynduleiki í øllum viðurskiftum ráðsins.
Foreldrafundur verður hildin á heysti einaferð um árið við hesi dagsskrá:
- Frásøgn frá leiðarinum um farna árið
- Frásøgn frá foreldraráðnuim
- Val av limum og varalimum í foreldraráðið
- Viðgerð av innkomnum málum
- Ymiskt
Uppskot, sum skulu viðgerast á foreldrafundi, skulu skrivliga vera ráðsformanninum í hendi sienast 14 dagar fyri fundin.
Foreldrafundurin er iðtøkuførur, tá minst helvtin av barnatalinum er umboða.
Foreldrafundu verður annars hildin, tá helvtin av ráðslimunum, leiðarin, minst 5 av foreldrunum ella kommunan ynskja tað.
§7 Samsýning
Samsýning verður latin limum, samb. gerðabók, upp til 3 tímar. Samsýningin er ásett sambært kunngerð til kommunustýrislimir, fyri í mesta lagi 1 fund um ársfjórðingin.
§8 Ábyrd limanna
Hvør limur í ráðnum hevur tagnarskyldu um øll viðkomandi viðurskifti, sum hann/hon fær kunnleika um á ráðsfundi ella á annan hátt. Tagnarskyldan er eisini galdandi, eftir at limur er farin úr ráðnum. Hvør ráðslimur skal undirskriva eina váttan um tagnarskyldu.
Upptøkutreytir fyri Dagstovnin í Kvívík
Dagstovnurin í Kvívík er fyri børn í aldrinum frá uml. 6 mðr. til 9 ár
Barnið og í minsta lagi annað av foreldrunum sum hava foreldramynduleika/verji, skulu vera skásett og búsitandi í kommununi fyri at fáa stovnspláss hjá Kvívíkar kommunu
Kommunan kann tó í serligum førum gera undantak frá punkt 2, t.d. har barnaverdartænastan hevur givið sítt tilmæli. Tá verður skrivlig avtala gjørd við avvarndi kommunu, har barnið er búsitandi.
Øll, sum søkja stovnspláss, fáa skrivligt svar frá stovnsleiðarinum/kommununi um móttøku av umsóknini og við upplýsingum um, nær tey kunna vænta stovnspláss.
Full stovnstíð er frá kl. 07.15 til kl. 17.00 tó í mesta lagi 9 tímar. Hálv stovnstíð er antin fyrrapart ella seinrapart. Fyrrapart skulu børnini heintast seinast kl 12.15, og seinrapart skulu børnini koma millum kl. 12.45 og 13.15.
Áðrenn barnið byrjar, skal upptøkuskjal útfyllast við upplýsingum um barnið og foreldur/verja.
Tá pláss er tøkt, skal fyrsta barnið á upptøkulistanum hava boð um stovnspláss.
Um foreldur ikki taka av stovnsplássinum, verður barnið ikki flutt afturum á upptøkulistanum, um tey framvegis ynskja stovnspláss.
Foreldur kunnu søkja leiðaran/samskiparan um, at barnið fær farloyvi frá stovnsplássinum í upp til eitt ár í senn við trygd fyri, at barnið fær stovnspláss aftur í kommununi, tá farloyvistíðin er úti. Treytin fyri farloyvi er, at barnið er burtur frá stovnsplássinum í minsta lagi 6 mánaðir. Í serligum førum kann víkjast frá regluni um í minsta lagi 6 mánaðar.
Børn við serligum tørvi koma fram um á upptøkulistanum í teimum førum, har barnaverdartænastan hevur givið eina nágreiniliga lýsing av støðuni hjá barninum. (Her verður hugsað um málsligar, sálarligar og sosialar trupuleikar).
Foreldur/verjar kunnu kæra avgerðir um upptøku til Trivnaðarnevndina í Kvívíkar kommunu.
Tá barnið verður tikið úr plássinum, skal skrivlig uppsøgn latast leiðarinum seinast ein mánaða áðrenn barnið gevst til tann 01. í einum mánaða.


text:
Tuesday, September 19, 2017
til tiltak á G! um Land Art: Materialitet og náttúru, at skipa fyri framsýningum, upplestri og masterclass.
'Land art' er ein partur av konseptuella listaumhvørvinum. Kanska serliga kent sum eitt nýbrot í USA í 1960-árunum og 1970-árunum. Spiral Jetty (1970) í Great Salt Lake í Utah er helst mest víðagitna verkið eftir Robert Smithson. Tað sum eyðkennir hesi verk er, at tað er sum um, at tey bera eina aðra tíð í sær – at tíðin, tá okkara siðmenning ikki er til longur, verður hugsað inn í teirra grundskipan.
Land art verk eru somuleiðis ofta listverk, ið forganga, ofta meðan vit hyggja eftir teimum, ella list í stórum skala, sum hevur eitt víðari útsýnið enn onnur list. Millum annað seta verkini ikki bert menniskja í miðuna, men er eisini myndað av einum umhvørvið og tankar um umhvørvið, har long tíðarbil, náttúra (eisini uttan menniskju) og sansing av heiminum eru sjálvsagdar treytir í verkinum.
Hendan listin minnir okkum á, at okkara sjónarringur er stuttur, at vit menniskju og mannaætt hava bert fingið lutað stutta tíð her á jørðini. Hon ger okkum var við, at alt var her innan vit menniskju komu til, og at alt skal vera her aftaná, vit ikki eru her longur. Hendan listin kann gerðast kring alt landið og er ikki tengd at gallaríum ella listasøvnum, ið alt ov ofta bert eru at finna í býum.
Vit sum liva í eitt av mest týðandi náttúruøkjunum í heiminum, eitt øki sum broytist skjótast. Ein partur av heiminum, har náttúran kemur at skapa avbjóðingar og broytingar, men eisini ein partur sum heimsins eygu hvíla á í hesum døgum. Hesar broytinga geva nýggjar møguleikar bæði fyri ferðavinnu og listarligt virksemi og samstarv.
Landslagið eru komin aftur á breddan, har vit nú síggja umfarið av einari endurnýggjari kenslu fyri natúru og landsløgum, ið ikki er romantisk. Vit síggja hetta bæði í altjóða list og somuleiðis innan føroyska list. Rákið hevur skapað ein øktan áhuga fyri natúrsøgu, møguliga tí at vit eru miðskeiðis á einum krossvegi. Soleiðis at skilja, at tað 'antroposena', tvs. tíðarskeiðið har menniskjans ávirkan og broyting av náttúruni er, tað sum eyðkennir jørðina. Ein partur av hesum ráki arbeiðir við at skilja, hvussu menniskja er við at avtaka seg sjálvt.
Tað er eingin nationalromantisk glæma yvir hesum landsløgunum. Vit eru noydd at endurhugsa okkara støðu í heiminum, og vit skulu vita at tað materiella ikki bert er deytt, óvirki ella ein óbroytilig stødd.
Posted by Kim Simonsen at 6:59 PM
No comments:
Subscribe to: Post Comments (Atom)


text:
Orð: Fanny Crosby
Lag: George Coles Stebbins
Týtt: Victor Danielsen
1. Jesus í kærleika kallar á teg,
kallar í dag, kallar í dag;
hví vilt tú fara tá syndarans veg,
longri og longri hvønn dag!
Niðurlag:
Kallar í dag, kallar í dag,
Jesus nú kallar, so eymt hann teg kallar í dag.
2. Jesus nú kallar hin troytta til frið,
kallar í dag, kallar í dag;
legg tína byrði tí føtur hans við,
tak við hans náði í dag!
3. Jesus nú kallar, áh, hoyr tó hans rødd,
kallar í dag, kallar í dag!
Trúgv á hans orð, og tín sál verður grødd,
bíða ei longur ein dag!
4. Jesus tær bíðar, áh, kom til hann nú,
kom nú í dag, kom nú í dag!
Hoyr hann, tak mót honum! Ella skalt tú
vera fortaptur ein dag.


text:
Barbara í Gongini
-
Barbara í Gongini in Damen
- Bekleidung von Barbara í Gongini
- Kleider von Barbara í Gongini
- T-Shirts von Barbara í Gongini
- Tops von Barbara í Gongini
- Hosen von Barbara í Gongini
- Jacken von Barbara í Gongini
- Sweatshirts von Barbara í Gongini
- Jeansjacken von Barbara í Gongini
- Shorts von Barbara í Gongini
- Bermudas von Barbara í Gongini
- Leggings von Barbara í Gongini
- Strickjacken & Cardigans von Barbara í Gongini
- Dessous von Barbara í Gongini
- BHs von Barbara í Gongini
- Bügellose BHs von Barbara í Gongini
- Abendkleider von Barbara í Gongini
- Mäntel von Barbara í Gongini
- 7/8 Hosen von Barbara í Gongini
- Tunikas von Barbara í Gongini
- Pullover von Barbara í Gongini
- Strickkleider von Barbara í Gongini
- Röcke von Barbara í Gongini
- Midiröcke von Barbara í Gongini
- Mehr
-
Barbara í Gongini in Herren
- Bekleidung von Barbara í Gongini
- T-Shirts von Barbara í Gongini
- Shorts von Barbara í Gongini
- Pullover von Barbara í Gongini
- Hosen von Barbara í Gongini
- Bermudas von Barbara í Gongini
- Mäntel von Barbara í Gongini
- Schmuck von Barbara í Gongini
- Jacken von Barbara í Gongini
- Hemden von Barbara í Gongini
- Sweatshirts von Barbara í Gongini
- Strickjacken & Cardigans von Barbara í Gongini
- Sakkos von Barbara í Gongini
- Jeansjacken von Barbara í Gongini
- Mehr


text:
Tilfeingisumsiting
Føroyska samfelagið er eitt ekstremt dømi um eitt samfelag, sum er tengt at náttúru tilfeinginum, í okkara føri at fiskivinnuni. Okkara háttur at umsita hetta tilfeingið, Fiskidagaskipanin, er ikki eins skipaður og í øðrum londum. Tískil er eisini tørvur á gransking, sum kann virkað við til at lýsa fleiri viðurskifti, sum hava við fiskivinnuumsitingina at gera, bæði í føroyskum og í altjóða høpi. Hetta er bæði galdandi fyri lýsingar av teimum samfelagsligu árinunum, føroyska tilfeingisumsitingin hevur, og í samband við at vit, út frá egnum eins væl og altjóða royndum, menna okkara tilfeingisumsiting. Somuleiðis er gransking av føroysku fiskivinnuumsitingini eisini áhugaverd í øðrum høpi, t.d. tá samanberast skal millum ymiskar hættir at umsita fiskiveiðu.
Evnið tilfeingisumsiting fevnir tó um meiri enn umsiting av tilfeinginum í sjónum (fiskivinnuna). Tilfeingisumsiting fevnir eisini um umsiting av einum møguligum komandi tilfeingi innan kolvetni, sum jú kann broyta føroyska samfelagið heilt grundleggjandi. Árinini av einari føroyskari oljuvinnu fara at merkjast út í hvønn krók í samfelagnum og eru samfelagsligar árinskanningar av einari møguligari oljuvinnu tí neyðugar.
Tilfeingisumsiting fevnir eisini í stóran mun um umsiting av tí humana tilfeinginum. Ein stór avbjóðing í Føroyum í dag er, eins og í øðrum fiskivinnusamfeløgum í útjaðaranum í Norðurlondum, at draga til sín útbúgving fólk. Hetta er bæði galdandi tá umræður at fáa tey nógvu ungu, sum fara av landinum at nema sær útbúgving, at venda heimaftur eftir lokna útbúgving, og galdandi fyri onnur fólk við útbúgving, sum kunnu gerast eitt tilfeingi fyri føroyska samfelagið. Granskingardepilin hevur farnu árini granskað í hesum evninum, sum eisini í komandi árum verður partur av granskingini á Granskingardeplinum.
Undirevnir:
Fiskivinnu-/fiskiveiðuumsiting, fiskivinnan og atknýttar vinnur; olja og atknýttar vinnur; fiskitilfeingi, oljutilfeingi, humantilfeingi.


text:
Wacken Metal Battle Føroyar - Fríggjadagur
16. Februar 2013 - Una
Meet & Greet:
Klokkan 15 var skipað fyri einum sokallaðum Meet & Greet, har bólkanir fingu høvi at hitta dómaranar:
Teemu Suominen, frá Metalheim Industries, er úr Finlandi og er ikki fremmandur í Wacken Metal Battle, tá hann eisini var dómari her í fjør. Hann hevur nógvar royndir við bólkum sum til dømis Insomnuum, Shining, Swallow The Sun og nógvar aðrar. Fyrireikarinir mettu hansara serkunnleika verða neyðugan enn eina ferð.
Næsti dómarin er Kasper Molin úr Aalborg, Danmark. Nógvi føroyingar, ið hava verið á Wacken fesivalinum, kenna kanska navnið aftur frá teimum minniligu busstúrunum til sjálva festivalin, sum hann hevur samskipað í nógv ár ígjøgnum Livescenen. Tey seinastu trý árini hevur hann skipað fyri Wacken Mettal Battle í Danmark. Eisini hevur hann skipað fyri konsertferðum og konsertum hetta seinasta áratíggju fyri mangar bólkar. Serkunnleika er nakað, sum fyriskiparinir meta vera eyðkenni fyri altjóða dómara panelinum, og Kasper hevur sanniliga nógv av tí.
Þorsteinn Kolbeinsson, úr Íslandi, er konsert fyriskipari. Hann hevur skipað fyri konsertum í Íslandi síðan 2003, tá Mastadon (US) vitjaðu Ísland. Síðan tá hevur hann lagt til rættis konsertir við millum annað Amon Amarth, Týr, Cannibal Corpse, Steelheart, Finntroll, Into Eternity, Pestinece og nógv onnur. Hann byrjaði at skipa fyri bólkaferðirum til Wacken fyri íslendarar í 2004 og hevur fingist við Wacken Metal Battle í Íslandi síðan 2009.
Føroyski dómarin í ár er Terji Skibenæs, ið byrjaði at spæla guitar, tá hann var 13 ára gamal. Eldri beiggin lærdi hann eitt sindur, men hann lærdi seg mest sjálvur. Fyrsti bólkur, Terji var við í, var Flux, sum spældu á somu tónleika kapping, sum Týr. Tað var tá, at Terji og Heri Joensen varnaðust, at teir dámdu sama tónleik. Terji varð kontaktaður av Hera í desembur 2001 og varð spurdur um at koma at spæla í Týr.
Lív Zachariasen gav bólkunum praktiska kunning um hvat og hvussu. Síðani fingu bólkanir høvi at seta dómarunum spurningar um ymiskt hent. Spurt varð um ymiskt við víkjandi demoir, hvussu man verður "uppdagaður", og hvørjum dømt verður eftir.
Síðani fóru vit á sight-seeing við dómarunum til Kirkjubýggjar. Har greiddi Sigrið okkum frá ymsum søgum úr Kirkjubøð. Nógvu vindur og kalt var, men tað steðgaði okkum ikki í at fara oman í kirkjurnar báðar og at ganga eitt sindur og mala. Aftaná fóru vit aftur hvør til sítt at fyrireika okkum til brakið, sum skuldi verða seinni á kvøldinum.
Dyrnar lata upp:
Tá eg kom oman eitt sindur áðrenn 21, vóru nógv fólk uttanfyri Sjónleikarhúsið. Eg fann mær vegin innar, prátaði við nøkur fólk á vegnum, og fór síðani inn í salin. Har var skjótt fylt av fólki, tá rock'n'roll bólkurin The Happening byrjaði. Anselm helt í mikrofonini, sum var hon ein partur av honum, og The Happening fingu skjótt allar áskoðaranar við sær. Teir áttu simpulthen pallin!
Eftir teir, vóru tað Tidal Crush, ið áttu tørn. Metalcore bólkurin hevði eina heldur óheldiga byrjan, men kom væl burtur úr tí aftur. Stutt sagt, sum ein bólkur av dreingjum, ið spæla í eini garagu.
Melodiski bólkurin Synarchy spældu løg frá fyrru fløguni, Scars of Gratitude, og riggaði hetta avbera væl. Synarchy hava ikki verið so virknir nú í seinastuni, men hetta kvøldið fingu teir veruliga foldað seg út, og fjøldin var á gosi!
Reduced to Ash var seinasti bólkurin. Teir tóku áskoðaranar við stormi, tá teir trinu á pallin. Hóast teir bert hava verið saman í fáar mánaðir sum bólkur, megnaðu teir væl at skapa eina góða heildarmynd og at fáa fjøldina við allan vegin. Kvøldsins hæddarpunkt, eftir mínum tykki.
Alt í alt var hetta eitt avbera gott kvøld, við moshpittum og headbanging frá byrjan til endans. Vit síggjast aftur í kvøld!
Hentar leinkjur:
Posted by Fjøllini Dansa at 13:30
Subscribe to: Post Comments (Atom)


text:
Haldórsvík
Mikudagin 2. mai var av fagrasta veðrið - sólin skein oman og niðan. So í staðin fyri at sita inni framman fyri telduna, varð farið ein biltúr til Haldórsvíkar - ein sera hugnalig bygd.
Omanfyri bygdina er ein minnisvarði - reistur á vári í 1983. Hann er til minnis um tey, ið eru farin í vanlukku - bæði á sjónum og í bjørgunum. Fridjof Joensen hevur gjørt minnisvarðan, og er hann væl øðrvísi enn aðrir varðar, ið Fridjof er kendur fyri - hesin er nógva meira abstraktur. Kúlan í miðjuni melur runt.


text:
Forsíða
Hvussu finni eg mína starvsleið?
Hvussu kunnu fyritøkur og stovnar styrkja sín samleika?
Spanskt I – nýtt skeið byrjar 22. august
Alt ber til
Tíðindi
Kennir tú Vinnurák?
Hetta er ein seinnapartur, har tú bert skal hugsa um at fáa íblástur og hitta fólk. Vinnurák eru á breddanum við jøvnum millumbili og eru kunnandi fyrilestrar ella verkstovur, ið viðgera ymisk evni, sum eru viðkomandi fyri vinnulív, stovnar og einstaklingar. Undanfarna Vinnurák snúði seg um Hvussu tú finnur røttu starvsfólkini og varðveitir tey. Komandi […]
HR virðismett á altjóða arbeiðsmarknaðinum
Neyðugt er at brúka góðar tilgongdir og neyðugu tíðina í sambandi við útvegan av starvsfólki bæði í almennu og privatu vinnuni. Hetta varð staðfest av Odu Ellingsgaard, sum í dag deildi sína vitan og royndir á fyrsta Vinnurákinum hjá bituff í fullsettari Norðurstovu seinnapartin í dag. Oda Ellingsgaard arbeiðir sum Talent Adquisition Partner hjá stóru […]
Oda er klár til Vinnurák í morgin
Oda gleðir til til Vinnurákið í Norðurstovu í Norðurlandahúsinum, sum verður í morgin kl. 13.00 – 16.00. Sí video HER
Komandi tiltak
Hvussu finni eg mína starvsleið?
Fríggjadagin 25. mai bjóðar bituff aftur til Vinnurák, sum er ein røð av kunnandi fyrilestrum um ymisk nútímans evni, sum eru viðkomandi fyri vinnulívið, hesaferð um at finna sína starvsleið.
Hvat er ein starvsleið? Hvussu geri eg eina ætlan fyri mína starvsleið? Hvussu menni eg mína starvsleið? Hvat motiverar meg? Hvørjar eginleikar havi eg í posanum, sum eg kann arbeiða við?
HVUSSU FYRIREIKI EG MEG TIL MÍNA SETANARSAMRØÐU?
Góð og hent ráð um hvussu tú ger eitt gott CV?
Dagurin er samansettur við smærri fyrilestrum og verkstovum, har skift verður millum ástøði og venjingar, so luttakararnir fáa sum mest burturúr.
Oda Ellingsgaard leiðir dagin og deilir sína vitan og nógvu royndir innan økið við okkum. Oda hevur arbeitt á altjóða marknaðinum við útvegan av starvsfólki seinastu nógvu árini. Í løtuni arbeiðir hon sum Talent Acquisition Partner hjá stóru donsku fyritøkuni Novo Nordisk. Kom og lurta og lær av Odu Ellingsgaard fríggjadagin 25. mai kl. 13.00 til 16.00 í Norðurstovu í Norðurlandahúsinum.
Les meira um Odu Ellingsgaard HER!
Um tú kundi hugsað tær meira íblástur og vitan um hetta evni, so ver vælkomin til Vinnurák, sum verður hildið í Norðurstovu í Norðurlandahúsinum fríggjadagin 25. mai kl. 13-16. Tiltakið er æltað øllum teimum, ið hava áhuga fyri starvsleið og starvsmenning.
Kostnaður 395 kr. íroknað mvg.
Avmarkað pláss
Melda til HER!


text:
Orð og lag: Philip Paul Bliss
Týtt: Victor Danielsen
1. Sorgarmaður navn hans er,
Sonar Guds, sum doyði her;
syndarar hann sælar ger –
lovið Gudi! Hvør ein frelsa!
2. Boygd var sál hans, særd og móð,
í mín stað hann dømdur stóð,
frælsi keypti mær hans blóð –
lovið Gudi! Hvør ein frelsa!
3. Yvir mær lá dómur, bann,
reinur, sakleysur var hann,
fullan frið hans blóð mær vann –
lovið Gudi! Hvør ein frelsa!
4. Tað er fullgjørt! róp hans var,
tá ið krossurin hann bar;
nú hann situr Gudi nær –
lovið Gudi! Hvør ein frelsa!
5. Skjótt hann kemur aftur her,
síni frelstu heim hann ber,
tá vár nýggi songur er:
lovið Gudi! Hvør ein frelsa!


text:
Tað er sjáldsamt, at Ráðið hj MFS ikki er sinnaði at stuðla einum tiltaki, ið ein MFS nevnd skipar fyri ella er við til at skipa fyri. MFS hevur tó avmarkaðar nøgdir av peningi og fastar útreiðslur. Tískil eru sum heild fylgjandi mannagongdir galdandi, tá tað snýr seg um tiltøk:
A. Slag av tiltaki
- Tiltøkini skulu vera viðkomandi fyri lesandi. Sosialt, politiskt, fíggjarliga ella lestrarliga.
- Tiltøkini skulu vera politiskt óheft. Vit kunnu samstarva við politisk feløg, men tá skulu sjálvi tiltøkini ikki vera fevnd av partapolitikki.
- MFS skal hava ávirkan á tiltakið. Tað er gott, at onnur taka stig til tiltøk og bjóða MFS við, men tá skal MFS hava ávirkan og vera sjónligt.
B. Fígging
- Tiltøkini skulu vera so bílig sum gjørligt. Hetta fyri at MFS kann skipa fyri fleiri tiltøkum. Royn at vita, hvørt fólk ella fyritøkur ikki vilja gera eitthvørt ókeypis ella geva avsláttur, fyri at stuðla teimum lesandi.
- Tað er altíð best at boða ráðnum frá, um eitt lokalfelag ætlar at skipa fyri onkrum, ið kostar pening. Felagið setur fyrispurning har greitt verður frá, hvat peningurin verður nýttur til og hvør upphæddin er. Fyrispurningarnir og upphæddirnar verða viðgjørdar av ráðnum og latnar eftir tørvi.
- Peningur verður bert latin einum tiltakið, um lokalfelagið hevur kvittanir, eina interna frágreiðing/eftirmeting av tiltakinum og veitir ráðnum ein tíðindastubba um tiltakið, ið kann fara út á heimasíðuna.
C. Dømi um tiltøk
- Íspunna felagið “Radikalt Anarkistiskur Ungdómur” vil skipa fyri einum tiltakið, har tey krevja at Løgtingið skal avtakast. Tey spyrja MFS, hvørt MFS vil vera við. Tað vil MFS ikki, av tí at tiltakið er partapolitiskt.
- Radikalt Anarkistiskur Ungdómur og Stokk Konservativur Ungdómur, vilja skipa fyri einum tiltakið, har tey lýsa fyrimunir og vansar við núverandi útbúgvingarskipanini. Tiltakið er politiskt, men ikki partapolitiskt og er viðkomandi fyri lesandi. MFS vil stuðla tiltakinum.
- Ein lokal MFS nevnd keðir seg. Hon vil hava meira lív í, og avgerð tí at skipa fyri eini veitslu, har lesandi hittast, eta føroyskan mat og hava tað stuttligt saman. MFS Ráðið stuðlar hesum, so leingið tað fær kvittanir, frágreiðing og tiltakið ikki er ov dýrt. Vil sama felag aftur halda veitslu tveir dagar seinni fær tað tó ikki stuðul, síðani tað er í so nógv av tí góða.
- Løgtingsval nærkast, og ein lokal nevnd avgerð at savna føroyingar saman til at fylgja við valúrslitinum. MFS Ráðið rópar “Yes!” og stuðlar tiltakinum. Nevndin avgerð síðani eisini, at hon skal skráseta lesandi uttanlands sum veljarar. MFS Ráðið byrjar at dansa, og stuðlar fegið kostnaðin av at senda og útskriva umsóknir.


text:
AVDÚKING | Topp 3 kandidatar til Ársins leiðarar 2018
| Hjartaliga til lukku!
Ársins leiðari er tignarligasti heiðurin, ein leiðari í Føroyum kann fáa. Júst hvør fer avstað við heiðrinum í 2018, verður avdúkað kl. 15.45 á Leiðaradegnum, sum verður uppi á Hotel Føroyum fríggjadagin 26. januar 2018. Kjósanin verður send LIVE á Portalinum og her á síðuni.
Dómsnevndin, sum tekur endaliga avgerð um, hvørjir Ársins leiðarar 2018 verða, hevur nú funnið fram til 3 sterkir topp-kandidatar. Í dómsnevndini 2018 sita Eyðun Mørkøre, stjóri á TAKS, Jóhanna á Bergi, stjóri á Atlantic Airways og Súsanna Olsen, námslektari á Fróðskaparsetur Føroya.
3 innan tað privata og 3 innan tað almenna
– kandidatarnir eru hesir – í bókstavarað >>
Top 3 kandidatar innan tað almenna
- Hedvig Johansdóttir, Dugni
- Páll Isholm, Miðnám á Kambsdali
- Poul Jákup Thomsen, Føroya Symfoniorkestur
Top 3 kandidatar innan tað privata
- Árni Jakobsen, SMJ
- Frimodt Rasmussen, Klaksvíkar Sleipistøð
- Guðrun Ludvík og Guðrun Rógvadóttir, Guðrun & Guðrun


text:
Responsible Tourism ráðstevna, 24.-25. mai 2018
Verkætlanin Green Growth Dialogue stendur aftur í ár fyri eini ráðstevnu, hesa ferð við heitinum Responsible Tourism. Ráðstevnan verður hósdagin 24....
"Bláa vitan" fyri burðardygga samfelagsmenning
Firouz Gaini, lektari í antropologi á Søgu- og samfelagsdeildini, luttók á ráðstevnuni OCEAN WEEK 2018 (‘Oceans in Change’), sum varð hildin í...
Sessión um matveitingartrygd og samstarv í Arktis
Mikudagin 9. mai 11:00-11:45 skipar Fróðskaparsetrið í sambandi við Arctic Circle í Norðurlandahúsinum fyri sessión um matveitingartrygd og samstarv...
Fróðskaparsetrið varpar ljós á javnstøðu í Arktis á Arctic Circle 2018
Í døgunum 8. -9. mai verður Arctic Circle hildið í Føroyum. Í hesum sambandi er Fróðskaparsetrið við til at skipa fyri plenumkjaki og sokallað...
Grein um arbeiði, kyn og flytføri í Føroyum
Erika Anne Hayfield, lektari í sosialvísindum, hevur givið út grein í tíðarritinum Gender, Place and Culture. Greinin kallast “Family-centred work...
Fyrilestur um altjóðarætt og Afrika
Mánadagin 7. mai kl. 10 verður almennur fyrilestur innan lógarøkið at hoyra á Fróðskaparsetri Føroya.
Nýggj skiftisavtala innan Gender Studies
Søgu- og Samfelagsdeildin í nýggjum samstarvi við Institut for Kultur & Globale Studier (Aalborg Universitet).
Ráðstevna um ábyrgdarfulla ferðavinnu
Í døgunum 24. og 25. mai 2018 skipar West Nordic Studies á Fróðskaparsetrinum fyri ráðstevnuni "Green Growth dialogue" um Responsible Tourism í...
Alivøkstur - alternativ matvøruframleiðsla í Tórshavn
Týsdagin 8. mai skipa Tórshavnar Kommuna, Hugskotið og Fróðskaparsetur Føroya fyri tiltaki um alternativa matvøruframleiðslu í hølinum hjá Hugskotinum...


text:
Landsstýrismaður í sjálvdrátti
Hvør ræður í grundini í Føroyum? Fólkavalda Løgtingið ella tey, sum eru sett at útinna, men vilja bestemma?
Landsstýrismaðurin Henrik Old hevur av sínum eintingum valt at raðfesta tunlarnar í síni heimoyggj Suðuroynni fram um allar aðrar. Fyrst verður Hvalbiartunnilin gamaní gjørdur, sum semja er um í Løgtinginum. Men síðani vil landsstýrismaðurin hava, at ein tunnil afturat í Suðuroy skal gerast, nevniliga tann til Fámjins. Hetta hóast samgongan í Løgtinginum er samd um, at tunnilin til Dals er fyrstur á skrá.
Løgtingið hevur nevniliga samtykt, at tunnilin til Dals skal gerast áðrenn tann til Fámjins, men tann 22. mars boðaði landsstýrismaðurin frá, at hann vildi tað øðrvísi, og at hann hevði givið Landsverki harraboð um at taka Fámjinstunnilin fram um. Løgtingsfólk gjørdust ovfarin av hesum, og bæði Jónleif Johannesen, Ruth Vang og Hanna Jensen hava talað at. Men enn hevur landsstýrismaðurin so ikki broytt støðu.
Í løtuni fer sostatt eitt valdsstríð fram í føroyskum politikki, serliga í samgonguni, har útfallið fer at vísa, hvør tað er, sum í heila tikið ræður í Føroyum. Fær Henrik Old sín vilja, so merkir tað í veruleikanum, at fyrisitingin við landsstýrismanninum á odda kann gera, sum henni lystir. Og harvið er fólkavalda Løgtingið í botn og grund reduserað til eitt stempulkontór.
System-trupulleiki
Tað er helst ein system-trupulleiki, at føroysku landsstýrisfólkini verða útpeikað ímillum tey tingfólkini, ið hava fingið flestar atkvøður. Tí tey eru í grundini vald sum lógarsmiðir, og fleiri av teimum hava lyndi til at gloyma, at tey, tá tey koma í Landsstýrið, har hava sum uppgávu at útinna Løgtingsins vilja. Tey vilja ikki sláa seg til tols við sín nýggja leiklut sum útinnarar av viljanum hjá øðrum, men vilja framvegis sleppa at vera við til at gera reglurnar. Og tað er kanska ikki so løgið, tá man hugsar um, at tað var tað, tey stillaðu upp til – og vórðu vald til.
Hvussu er og ikki, so fyriskrivar okkara demokratiska skipan, at í Føroyum er tað Løgtingið, sum hevur valdið, og Landsstýrið skal gera tað, sum Løgtingið áleggur tí. Inntil vit fáa eitt systemskifti, sum leggur meira vald yvir til Landsstýrið og minni til Løgtingið, mugu landsstýrisfólkini liva við hesum veruleika.
Bakkar landsstýrismaðurin ikki sjálvur, heldur ikki eftir at samgongan hevur roynt at mýkja støðuna, má løgmaður traðka í karakter og fáa hann til tað, ella um alt annað miseydnast, at loysa hann úr starvi. Vil ella megnar løgmaður heldur ikki tað, hevur Løgtingið bara tann seinasta møguleikan eftir, ið er eitt misálit á landsstýrismannin.
Hartil kemur tað neyvan, men hetta stríðið er ikki bara eitt stríð um raðfestingina av tveimum tunlum. Hetta er eitt prinsipielt stríð um, hvør ræður í Føroyum.


text:
Nýggi Mið-Høgri (Italia)
Nýggi Mið-Høgri ella Nuovo Centrodestra á italskum, er ein italskur politiskur mið-høgra flokkur. Flokksleiðar er Angelino Alfano, sum var protégé hjá Silvio Berlusconi og skrivari hjá Folk fyri Frælsi (PdL) frá 2011 til 2013. Flokkurin var stovnaður hin 15. november 2013 av pørtum av PdL (Il Popolo della Libertà, sum merkir Frælsisfólk ella Fólk fyri Frælsi). Flokkurin PdL var upploystur hin 16. november 2013, og tey sum hoyrdu til tann flokkin fóru lutvíst í Nýggja Mið-Høgra og í nýstovnaða Forza Italia.
Tey ið stovnaðu Nýggja Mið-Høgra, ið seinni vorðin kallaði "dúgvur" í flokkinum, stuðlaðu stjórnini hjá Enrico Letta og noktaðu at fara við í tann nýggja flokkin Forza Italia (FI), sum var stovnaður eftir at PdL varð niðurlagdur sum flokkur. Allir fimm PdL ráðharrarnir, tríggir varaskrivarar, 30 senatorar og 27 tjóðartingslimir gjørdist í staðin alt fyri eitt limir í nýstovnaða Nýggja Mið-Høgra. Fleiri av teimum nýggju limunum vóru Kristindemokratar og fleiri komu úr teimum syðru regiónunum Calbria og Sisila.
Í februar 2014, eftir at stjórnin hjá Enrico Letta fall, fór Nýggi Mið-Høgri við í nýggju samgonguna í stjórnini hjá Matteo Renzi. Matteo Renzi varð blivin valdur sum skrivari í Demokratiska Flokkinum í desember 2013. Nýggi Mið-Høgri fekk tríggir ráðharrasessir í tí nýggju stjórnini: Alfano í Innlendismálum, Lupi gjørdist ráðharri í Samferðslumálum og Flutningi, og Lorenzin gjørdist heilsumálaráðharri.


text:
Eydnuhjól og vørutombula 2. mars
Fríggjakvøldið 2. mars klokkan 19.30 skipar StÍF fyri vørutombula og eydnuhjóli í bygdahúsinum á Strondum.
Vit heita tí inniliga á fólk um at stuðla okkum við tveimum lutum til tombula og at lata onkran lut til eydnuhjólið. Alt hevur áhuga.
Lutir kunnu latast inn á hesum støðum inntil hósdagin 1. mars:
á Strondum: Bellacentrum, Effo, Fríðbjørg Ljósá og Paulu Høgnesen
á Skála: Skálin og Nannu Jacobsen
Tað ber eisini til at taka lutir við til venjing og lata inn hjá venjaranum.
Somuleiðis kunnu lutirnir latast inn fríggjadagin 2. mars millum kl. 15 og 17 í bygdahúsinum á Strondum.
Við vón um eina sera góða undirtøku.
Møtið nú so fjølment!
Við ítróttarkvøðu
StÍF


text:
Europeisk gransking á skránni á ESOF 2018 í Toulouse
ESOF – EuroScience Open Forum – verður í Toulouse í Frankaríki í døgunum 9. til 14. juli 2018
ESOF er stórsta, tvørvísindaliga ráðstevnan í Evropa. Ráðstevnan setur á breddan gransking, menning og nýskapan við góðum umstøðum fyri samskifti og kjaki millum granskarar, vinnulív og almenning.
“ESOF is not just another conference: it’s a privileged platform for science policy and a place to present scientific discoveries that change the citizen’s life”, sigur Robert-Jan Smits, stjóri fyri gransking, menning og nýskapan í ES kommissiónini.
6 daga langa skráin fyri ESOF 2018 er fjølbroytt við framsýningum og framløgum um viðkomandi evni innan vísindi og tøkni. Flestu framløgurnar verða á enskum máli.
Av tí at ESOF verður í juli 2018 er eisini hóskandi høvi at kunna um framtíðar karmar fyri gransking, menning og nýskapan í Evropa. Eftir ætlan verður FP9, sum skal taka yvir, tá ið Horizon 2020 endar, sjósett í juni mánaði. Tí verður dentur lagdur á opinleika bæði í skránni hjá ESOF og í framløgunum hjá ES kommissiónini.
Tað ber enn til at bjóða inn við postarum og styttri framløgum.
Les meira um ESOF og boða frá luttøku her


text:
Endamálið hjá felagnum er at kasta ljós á negativu biologisku ávirkanina frá tráðleysari tøkni, so sum Wi-Fi og fartelefonmastrum, fartelefonum, tráðleysum heimatelefonum og tráðleysum internetið. Økt tilvitan kann viðvirka til avmarking av geislingingini frá hesi tøkni. Telefyritøkur og mynduleikar eiga at taka fyrivarni, tá framtíðar tráðleys tøkni verður planløgd og møguliga tikin í brúk.
Borgarin og grannaløg mugu spyrjast áðrenn sendarar og mastar verða settar upp. Kommunu- og landsmynduleikar mugu geva borgarunum rættin til at siga nei til sendimastrar og sendarar í teirra grannalagi. Skúlar og arbeiðspláss mugu innrættað Wi-Fi friar skúlastovur og øki til tey, sum vilja vera uttan hesa geisling. Tað má vera ein demokratiskur rættur.
Mynduleikarnir í Føroyum hava ikki ásett markvirðir fyri erbylgjugeisling. Aðrastaðni, t.d. í Danmark verða markvirði brúkt, ið blivu ásett av verkfrøðingum og teknikarum eftir teoretiskum og ikki biologiskum modellum, og hesi mørk taka tí ikki støði í, hvussu geislingin ávirkar kyknur og DNA hjá fólkum, djórum og plantum.
Bio-Initiative frágreiðingin mælir til eitt hámark á 1µW/m² (mikrowatt/fermetur) uttandura RF (radio frekventa) geisling og 100µW/m² fyri innandura geisling (sektión 1 og 17 í frágreiðingini).
Eysturríkski landsluturin Salzburg hevur sett uttandura markið til 10µW/m² og innandura markið til 1µW/m².
Eitt lágt mark eigur at verða málið hjá politikarum og mynduleikum í Føroyum.


text:
Stuðul til kanning av títtleikanum av demens á eldraøkinum
Granskingarráðið hevur játtað Alzheimerfelagnum stuðul til verkætlanina: “Kanning av títtleikanum av demens á eldraøkinum í Føroyum”.
Stuðulin, kr. 398.841, er játtaður frá Høvuðsøki 1 hjá Sjúkrakassagrunninum, sum er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Tað er Alzheimerfelagið, sum stendur fyri verkætlanini, sum fer at verða framd í samstarvi við Kommunufelagið og við Mariu Skaalum Petersen, granskara á Deildini fyri Arbeiðs- og Almannaheilsu sum verkætlanarleiðara.
Alzheimerfelagið sigur m.a. soleiðis um verkætlanina:
1. januar 2015 fingu kommunurnar eldraøkið at umsita, og eru tað 8 landafrøðilig økir, sum saman við heilsu- og almannaverkinum skulu tryggja ein samanhangandi innsats til fólk við demens.
Alzheimerfelagið sær tað sum ein grundleggjandi fyritreyt at fáa hagtøl til vega um, hvussu nógv fólk eru rakt av demens í Føroyum. Hetta er neyðugt, so at átøkini, sum mælt verður til í
“Demensvinarligt samfelag – gloymsk men ikki gloymd”, byggja á eitt objektivt grundarlag, soleiðis at myndugleikar og stovnar hava neyðugu grundvitanina og kunna gera neyðugu raðfestingarnar. At økið er lagt út til kommunurnar merkir samstundis, at tað er ein størri avbjóðing at fáa savnað tøl og dáta, tí tað ikki er tøkt er á einum og sama stað.
Endamálið við hesi kanning er sostatt at fáa eitt yvirlit yvir títtleikan av demens á eldrabýlum runt allar Føroyar. Somuleiðis er endamálið at fáa til vega hagtøl, sum kunna aldursgreina tey, ið eru rakt av sjúkuni – bæði við at gera kanningar, men eisini útfrá ymiskum álítandi keldum, sum longu eru í skipanini, men sum ikki eru savnaðar á einum stað.
Ein kann siga, at hetta átti at verið ein landsuppgáva, ein almenn uppgáva, men tað almenna hevur enn ikki tikið stig til hettar. Vit meta, at tað er av alstórum týdningi at fáa hesi hagtøl til vega sum skjótast, og tí hevur Alzheimerfelagið søkt Sjúkrakassagrunnin um stuðul, soleiðis at vit sjálv kunnu taka stig til at fáa hetta gjørt. Tað eru Alzheimerfelagið, sum stendur fyri kanningini saman Mariu Skaalum Petersen, granskara. Hon granskar innan demens í Føroyum og kennir tískil til økið og evnið. Sofus Joensen, psykiatari, frá Demensklinikkini er fakligur ráðgevi. Ein demenssamskipari verður settur í stav til at fremja hesa kanning.
Alzheimerfelagið metir, at hagtøl kunnu verða ein hjálp í samband við raðfestingar á eldraøkinum, hvussu eldrabýlini verða innrættað/skipað o.s.fr. Um tøl vóru tøk, um hvussu nógv fólk við demens búgva á eldrabýlum í Føroyum, hevði tað ført við sær, at bæði tann politiska skipanin, leiðslur og eisini starvsfólk høvdu sæð annarleiðis uppá hesa stóru avbjóðing. Í summum førum er meirilutin av búfólkunum á eldrabýlum demensrakt, hóast bert eitt minni tal av plássum eru eyðmerkt til fólk, rakt av demens. Vit meta, at hagtøl kunnu viðvirka til, at ein alneyðug hugburðsbroyting kann fara í gongd. Ein avleiðing kundi verið, at ístaðin fyri at hava ein lítlan part av búplássunum til demens, vórðu smærri eindir gjørdar fyri tey, ið ikki hava demens, meðan hini plássini vórðu nýtt sum demenspláss. Hettar hevði eftir okkara meting komið báðum bólkum til góðar.
Umframt at fáa hagtøl til vega, fer hendan kanningin væntandi at varpa ljós á demens í Føroyum og stuðla undir, at fleiri verða víst til demensgreinan. Tað er av stórum týdningi, at fólk fáa staðfest sjúkuna so skjótt sum gjørligt, tí hjá fólki við eitt nú demens er skjót og góð hjálp avgerandi fyri eini nøktandi gongd. Millum annað kann sjúkugongdin seinkast nøkur ár við medisinskum viðgerðarmøguleikum; tað er serliga galdandi fyri Alzheimers sjúku. Hetta gagnar einstaka sjúklinginum, og hagtøl vísa, at tað eisini loysir seg fíggjarliga at seta inn tíðliga. Kann sjúklingurin verða sum longst heima, kunnu t.d. sparast røktarheimspláss.
Høvuðsøki 1
Høvuðsøki 1 er eitt av trimum økjum hjá Sjúkrakassagrunninum. Frá Høvuðsøki 1 ber til at søkja stuðul til upplýsandi og mennandi tiltøk umframt kanningarverkætlanir á heilsuøkinum. Føroysk áhugafeløg, ið umboða fólk, sum bera brek og feløg innan eldraøkið, sjúklingafeløg og fakfeløg, kunnu søkja um stuðul til upplýsandi og mennandi tiltøk, sum kunnu menna heilsuøkið í Føroyum.
Kanningarverkætlanir eru at rokna sum eitt slag av undanverkætlan til gransking ella ein minni granskingarverkætlan. Áhugafeløg kunnu søkja um stuðul til at gera kanningarverkætlanir innan t.d. sosiala heilsu, heilsufremjan, fyribyrging, røkt, viðgerð og endurmenning. Kravið er, at kanningin skal gerast saman við fólki, sum minst hevur eina miðallanga/langa útbúgving (bachelor ella masterstig) og er knýtt at hóskandi fakligum vegleiðara/ábyrgdarhavara.
Les meira um økini í Sjúkrakassagrunninum her
Yvirlitið yvir allar játtanir frá høvuðsøkið 1 eru at síggja her


text:
Sverri Egholm
19.05.2017 - 18:05
Tíðindi > Samfelag & Politikkur > Landspolitikkur
Tað kom sum í ein bumba, tá Fólka-, Sambands- og Miðflokkurin fyrr í dag løgdu misálitsváttan á løgmann, Aksel V. Johannesen. Miðflokkurin kærdi løgmann fyri landsstýrismálanevndina 17. januar 2017. Landsstýrismálanevndin hevur viðgjørt kæruna í fleiri umførum.
Les eisini: Misálit lagt fram á løgmann
Sambært gerðabókini fekk løgmaður niðurstøðuna frá landsstýrismannanevndina í dag, 19. mai.
Tað, sum undraði nógvar løgtingsmenn, var, hvussu tað bar til, at Eirikur Lindenskov, blaðstjóri í Sosialium, hevði niðurstøðuna hjá landsstýrismálanevndini í morgun – áðrenn løgmaður.
Eirikur Lindenskov hevði í grein á in.fo kl. 06.50 í morgun, har blaðstjórin endurgav niðurstøðuna hjá landsstýrismálanevndini.
Tí spurdi Jørgen Niclasen, formaður fyri Fólkaflokkin, Jógvan Skorheim, formann í landsstýrismálanevndini, um nevndin ætlaði at seta kanning í verk, ið hevði til uppgávu at kanna lekan.
Tí hvussu kundi Eirikur Lindenskov annars fingið niðurstøðuna?, spurdi hann.


text:
Rakul Sjúrðardóttir Frederiksberg
19.05.2017 - 17:15
Tíðindi > Tíðindi > Noreg
Norski rækjutrolarin Remøy, har tveir føroyingar og fimtan normenn eru við, er í varðhaldi í russiska býnum Murmansk, skrivar heimasíðan e24.no. Trolarin varð tikin í russiskum sjógvi 11. mai, tá teir vórðu lagdir undir at tjóvarfiska í russiskum øki.
Sambært Vestlandsnytt hevur tingrætturin í Murmansk ásett ábyrgdargjaldið at vera 90 milliónir norskar krónur fyri at sleppa skipinum leysum. Hetta svarar til tíggju ferðir virðið av rækjuveiðuni umborð.
Fiskimannafelagið Fiskebåt sigur, at ábyrgdargjaldið er alt ov høgt í mun til, hvat málið er um.
Sambært Sunnmørsposten hevur Fiskistjórnin sagt, at tey av óvart ikki hava krossað ”rækjufiskarí” av, tá trolarin sendi umsókn til russiskar myndugleikar.
Sambært Vestlandsnytt er málið nú við at verða flutt til politiskt stig millum Noregi og Russland.


text:
Vunnu 3. settið móti Luksemborg.
Samrøður við Barbaru Káradóttir Durhuus og Hildu Bolstad Mortensen og 100 myndir
Mynd: Eftir dystin ímóti Luksemborg; frá vinstru: Barbara Káradóttir Durhuus, Malan Maria í Haraldstovu Weihe og Hilda Bolstad Mortensen.
Føroysku flogbóltsgenturnar vunnu triðja settið móti Luxembourg í dag heili 25-14, og í øðrum settið vóru tær á odda 23-20, men taptu tepurt 26-24 - eitt sett, sum tær føroysku genturnar ikki áttu at mist á gólvið - men feilir gjørdu at tær taptu hetta.
Eins og í gjár, so komu genturnar illa frá byrjan í fyrsta settinum og komu afturút við seks stigum, men miðskeiðis í settinum komu tær upp á javnt aftur, men taptu settið 25-20.
Seinasta settið taptu fær 25-19, eftir at støðan hevði verið 11-11, og harvið taptu Føroyar dystin 3-1.
Samrøður á Rás2
Eftir dystin prátaði Óli G. Samuelsen frá Rás2 við Barbaru Káradóttir Durhuus og Hildu Bolstad Mortensen, ið vóru vónbrotnar um, at fyrsta plássið allarhelst er rokið. Tær báðar undirstrika tó, at føroyska liðið fer at stríðast fyri at gerast minst nummar tvey í kappingini. Hoyr hetta inni á in.fo her!
Týsdagin skulu Føroyar spæla tveir dystir. Tann fyrri byrjar klokkan 9.00 og verður ímóti Liktinstein og klokkan 15.00 spæla Føroyar seinasta dystin ímóti Wales. Við at vinna hesar dystirnar, kann føroyska liðið fáa 2. plássið í kappingini, tí roknað verður við, at Luksemborg eisini vinnur á Skotlandi í morgin.
Rás 2 sigur beinleiðis frá dystunum í morgin og hoyrist umvegis internetið á www.midlar.fo, ella gjøgnum útvarpslurtið á frekvensunum FM 88,7; FM 91,7; FM 95,9 og FM 98,7.
Eisini ber til at fara inn á facbook-vangan hja flogbóltssambandinum í Liktenstein, har dysturin eisini verður vístur.


text:
Einaferð var tað ein gamal yrkjari, eitt sovorðið gott, gamalt skald. Eitt kvøldið, hann sat heima, brast eitt so herviligt illveður á. Regnið oysti niður, men tann gamli yrkjarin sat fjálgt og gott hjá ovninum, har eldurin brann, og hann stokti súreplir.
”Tað verður ikki trevilin turrur á teim neyðardýrunum, sum noyðast at vera úti í hesum veðrinum!” segði hann, tí hann var ein so fittur yrkjari.
”Á, latið mær upp! Eg eri kaldur og ígjøgnum í hvørjum tráð!” rópti eitt lítið barn uttanfyri. Tað græt og bankaði uppá, meðan regnið oysti niður, og vindurin kom strúkandi framvið.
”Á, mítt neyðardýr!” segði tann gamli yrkjarin og reisti seg fyri at lata hurðina upp. Ein lítil drongur stóð uttanfyri. Hann var spilnakin, og vatnið rann úr hansara síða, gula hári. Hann skalv av kulda, og hevði hann ikki sloppið inn, so doyði hann so vist úti í illveðrinum.
”Á, mítt neyðardýr!” segði gamli yrkjarin og tók í hondina á honum. ”Kom tú við mær, so skal eg skjótt fáa teg heitan! Vín og eitt súrepli skalt tú fáa, tí tú ert ein so ógvuliga fittur smádrongur.”
Tað var hann eisini. Eyguni á honum vóru sum tvær klárar stjørnur, og tó at vatnið dreiv úr hansara gula hári, legði tað seg kortini í so vakrar krúllur. Hann sá út sum eitt lítið einglabarn, men hann var so bleikur av kulda og skalv um allan kroppin. Í hondini hevði hann ein so fittan boga, men hann var illa farin av veðrinum, og teir vøkru litirnir á pílinum vaskaðust av í regninum.
Tann gamli yrkjarin setti seg aftur við ovnin, tók tann lítla drongin upp á knøini, vant vatnið úr hárinum, helt um hendur hansara og fløvaði tær og kókaði søtt vín til hansara. Tá bar til, hann rodnaði í kjálkunum, leyp fram á gólv og dansaði uttan um tann gamla yrkjaran.
”Tú ert ein kátur drongur!” segði gamli yrkjarin. ”Hvussu eitur tú?”
”Eg eiti Amor!” svaraði hann, ”kennir tú meg ikki? Har liggur bogi mín. Honum skjóti eg við, skal eg siga tær. Hygg, nú batnar veðrið uttanfyri. Mánin skínur!”
”Men bogin hjá tær er spiltur!” segði gamli yrkjarin.
”Tað er spell!” segði tann lítli drongurin, tók bogan og hugdi at honum. ”Á, hann er longu turrur, er als ikki spiltur. Hygg, hvussu spentur strongurin er. Nú skal eg royna hann!” So spenti hann strongin, legði píl á, meddaði og skeyt tann góða, gamla yrkjaran beint í hjartað: ”Dugir tú nú at síggja, at bogi mín er ikki spiltur!” segði hann, flenti við og leyp av durunum. Ein illavorðin drongur soleiðis at skjóta tann gamla yrkjaran, sum hevði lovað honum inn og verið góður við hann og givið honum deiligt vín og tað besta súreplið!
Tann gamli yrkjarin lá á gólvinum og græt, hann var veruliga skotin beint í hjartað, og so segði hann: ”Tví, sum hasin Amor er ein illavorðin drongur! Tað skal eg siga fyri øllum góðum børnum, at tey skulu ansa sær og aldri spæla við hann, tí hann er vissur at gera teim mein!”
Øll tey góðu børnini, bæði dreingir og gentur, sum hann segði hetta fyri, royndu at ansa sær fyri tí illavorðna Amori, men hann lumpaði tey kortini, tí hann er so snildur. Tá ið studentarnir koma frá fyrilestri, so er hann undir liðini á teimum við eini bók undir hondini og í svørtum kjóla. Teir kenna hann als ikki, og so taka teir undir armin á honum, tí teir halda, at hann eisini er ein studentur, men so rennir hann pílin inn í bringuna á teimum. Tá ið genturnar koma frá prestinum, og tá ið tær standa á kirkjugólvinum, so er hann eisini eftir teimum. Ja, altíð er hann eftir fólki. Hann situr uppi undir loftinum í sjónleikarhúsinum og lýsir, so at fólk halda, at hann er ein lampa, men seinni fáa tey annað at føla. Hann rennur millum fólk allastaðni, har tey plaga at spáka sær. Ja, einaferð hevur hann eisini skotið pápa tín og mammu tína so beint í hjartað. Spyr tey bara, so fært tú at hoyra, hvat ið tey siga. Ja, tað er ein ljótur drongur, hasin Amor, hann skalt tú ongantíð hava nakað við at gera. Hann eltir fólk. Hugsa tær til, einaferð skeyt hann enntá ein píl eftir ommu, men tað er langt síðani, so tað hevur javnað seg. Men hon gloymir tað ongantíð. Skammi hann seg, illavorðni Amor! Men nú kennir tú hann og veitst, at hann er ein illavorðin smádrongur!
Upprunaheiti: H.C. Andersen: ”Den uartige dreng”.
”Eventyr, fortalte for børn. Første samling. Andet hefte”, 1835.
Marius Johannesen (1905-1986) týddi. H.C. Andersen: ”12 ævintýr”, Bókaforlagið Grønalíð 1982.


text:
Hann er borin í heim í Klaksvík 28/8-1912. Átjan ára gamal leitaði hann sær til Danmarkar, har hann tók preliminerprógv og seinni studentsprógv. Hann tók so upp guðfrøðislestur fyrst á lærda háskúlanum í Árhus og seinni í Keypmannahavn, men hann var staddur heima, tá 2. heimsbardagi brast á og skipasambandið Danmarkar og Føroya millum varð kvett -tá ið kríggið var av, hevði Robert fingið starv sum skrivari hjá Klaksvíkar kommunu, fimm ár vóru liðin, og hann tók ikki gudfrøðislesturin upp aftur.
Robert hevur havt mong álitisstørv, m.a. sat hann á løgtingi umboðandi Fólkaflokkin 1943-45.
Tá Robert í 1935 kom heim til Føroya í summarfrí aftan á 4½ ára útlegd, vóru honum greiðar tvær sannroyndir: 1) Føroysk mentan og siðmenning, føroyskt fólkalív var ógvuliga frábregðandi, tá borið varð saman við tað, hann hevði sæð á útiferð. 2) Samfelagsgongdin við broyttum vinnulívsmynstri fór brátt at káma gomlu siðmenningina.
Bæði í summarfrítíðunum lestrarárini og uppaftur betur í frítíðini, tá hann var komin heim til Klaksvíkar at búgva, arbeiddi hann íðin og nærlagdur við at festa á blað sannleikar um fólksins kor. Hann var á støð, tá bátar løgdu at landi, hann var við á fjalli og á rættini og seinni í flettingarkjallaranum, hann skifti orð við miðamannin, fjallmannin, húskallin og arbeiðskonuna, bóndan og bondakonuna.
Burtur úr spurdist satt stórverk, ið kann verða skift í seks bólkar:
Størsti bólkur - fýra bøkur »Royvið«, 1958, »Greivabitin«, 1960, »Býta seyð og fletta«, 1968, »Vambarkonan«, 1972 og tvey enn óprentað handrit - viðger seyðahald og seyðarøkt. Greitt verður frá lembing, frá tí sum fer fram á rættini á vári og heysti, frá tí menninir hava við sær á fjall og hvat teir fáa at eta. Greitt verður frá býti og fletting, ið var mannfólkaarbeiði, og frá konufólkaarbeiðinum, ið var at taka upp avroð og avnot og at virka ullina.
Annar bólkur er um útróður: »Útróður«, 1946 og »Bøleiðin«, 1959. Her verður skrivað um sjabbið við árabáti á ytstu havmið, og sagt verður frá ótespiligum útróðrartúrum, men her verður eisini greitt frá teirri menning, ið hevur verið útróðrinum fyri hundraðáraskeiðið 1845-1945.
Ein triði bólkur snýr seg um forna føroyska boðsending, um hvussu boð vórðu flutt bygdanna millum: »At glaða og brenna vita«, 1961, »Grindaboð í Havn«, 1962 og »Forn føroysk boðsending«, 1981.
Hinir tríggir bólkarnir eru umboðaðir av bókunum: »Klaksvíkar bygd í søgu«, 1942, »Høgtíðir og veitsluhald á vetri«, 1974 og »Minnismyndir og søgubrot I«, 1980.
Í tøkum tíma sá Robert, at hin gamla mentanin var um at hvørva í gloymskunnar hav, í tøkum tíma fór hann til verka.
Stórverk hevur hann skapað innan føroyskar yrkisbókmentir, 16 handrit drúgv í vavi - fýra teirra ikki prentað enn - stórverk, ið hava gjørt klaksvíkingin navnframan millum øll tey fólk í Europa, sum fáast við fólkalívsfrøði sum frøðigrein.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Bíblian er orð frá Gudi og av Gudi. Her eru nøkur bíbliuvers um Bíbliuna:
2 Tim 3,16: Ein og hvør gudinnblásin skrift er eisini nyttulig til lærdóms, til aganar, til rættleiðingar, til uppvenjingar í rættvísi...
Sl 119,160: Samtalið av tínum orðum sannleiki er, um ævir vara tíni rættvísu ráð.
Sl 119,89: Um allar ævir, Harri, orð títt er, fast tað stendur á himni.
Orðt 30,5: Hvørt eitt orð Guðs er reint...
Jóh 17,17: Halga teir í sannleikanum; orð títt er sannleiki.
Hebr 4,12: Tí at Guðs orð er livandi og máttmikið og hvassari enn nakað tvíeggjað svørð, og fer inn ígjøgnum, til tað skilir sál og anda, liðir og merg, og dømir hugsanir og ráð hjartans.
Sl 119, 105: Títt orð er ein lykt fyri fóti mínum, eitt ljós á gøtu míni.
Jer 23,29: Er ikki orð mítt eins og eldur, sigur Harrin, eins og hamar, sum klývur klettar?
Sl 19,10-11: Harrans agi er skírur, stendur við allar ævir. Harrans dómar eru sannir, rættvísir allir samlir. Teir eru dýrari enn gull og fjølmangir gripir; søtari enn hunangur og søtan, ið úr vakskøkum drýpur.
Sl 119,129: Vitnisburðir tínir undurfullir eru, tí tekur sál mín teir vara.
Sl 119,130: Opinbering orða tína íbirtir ljós, ger teir óroyndu vísar.
Sl 19,9: Harrans ráð eru rætt, gleða hjartað. Harrans boð eru rein, gera eygað bjart.
Sl 119,11: Eg orð tíni goymi í mínum hjarta, fyri at eg ikki skal synda móti tær.
Sl 19,8: Harrans lóg er uttan lýti, sálina lívgar. Harrans vitnisburður álítandi er, ger einfaldan vísan.
5 Mós 11,18: Tit skulu tí leggja tykkum hesi orð míni í hjarta og sál og binda tey sum tekin á hond tykkara og hava tey sum áminningarmerki á enni tykkara.
Jósva 1,8: Hav altíð hesa lógbók á munni og grunda yvir hana dagar og nætur, til tess at tú heldur alt tað, sum í henni er ritað; tá fer alt at vignast tær væl, og tú verður happadrúgvur.
Ják 1,22: Men verðið slíkir, sum gera eftir orðinum og ikki bert hoyra tað og við tað svíkja tykkum sjálvar.
Ják 1,25: Men tann, ið lítur inn í hina fullkomnu lóg frælsisins og heldur á við tí, so at hann ikki verður ein gloymskur áhoyrandi, men ein, sum ger gerningin, hann skal verða sælur í verki sínum.
5 Mós 13,4: Harranum, Guði tykkara, skulu tit fylgja; hann skulu tit óttast, og boðorð hansara skulu tit varðveita og lýða rødd hansara; honum skulu tit tæna og halda fast við hann.
Jes 40,8: Grasið visnar, blóman følnar, men orð Guðs várs stendur allar ævir.
Matt 24,35: Himmalin og jørðin skulu ganga undir, men orð míni skulu als ikki ganga undir.
______________________________________________________________________________________________________________________________________________
Lagt út: Ásbjørn Jacobsen


text:
Søga úr Kina
Í hesi søguni hitta vit ein keisara, sum bara hugsar um seg sjálvan. Hann heldur dóttur síni inni í borgini, tí hann vil, at hon skal vera hjá honum alla ta somlu tíðina. Men ikki so langt haðani býr ein ungur maður, sum vil hjálpa henni. Hann vágar sær inn til keisaran við nøkrum kurvum. Hann hevur í hyggju at lumpa keisaran. Lurtið nú!
Uppskot til hugvekjandi samrøður
1. Hin klóki kurvamakarin lumpaði keisaran. Sama, hvat keisarin svarar, so tapir hann. Svarar hann, at hann ongantíð hevur hoyrt um tær sjey kurvarnar, so missir hann prinsessuna. Svarar hann, at hann hevur hoyrt um kurvarnar, so má hann gjalda kurvabindaranum eina rúgvu av gulli og silvuri.
Hugsa tær, at tú ongantíð hevur stolið nakað í tínum lívi. So kemur brádliga ein og sigur: “Ert tú givin at stjala?” Hvat hendir, um tú svarar ja ella nei til hendan spurning? Hvat kanst tú heldur svara?
2. Var keisarin óndur? Kanska skilti hann ikki, at prinsessan helt tað vera keðiligt at vera innistongd? Ella átti hann at vitað, at ongum menniskja dámar at vera innibyrgt?
Heldur tú, at keisarin hevði hildið prinsessuna innibyrgda, um hann visti, at henni ikki dámdi tað? Klára vit at vera ónd ímóti øðrum, um vit skilja, hvussu ilt tey fáa?
Hugsa tær, at prinsessan ikki vildi siga nakað við keisaran, tí hon var bangin fyri at særa hann. Kunnu vit so siga, at hon var ljót ímóti sær sjálvari, tí hon tók ov nógv atlit til pápa sín?
3. Heldur tú, at kurvamakarin kendi seg væl, tá ið hann hjálpti prinsessuni? Hevði hann havt somu kenslu, um hann bara ætlaði at gifta seg við henni? Verða vit altíð glað, tá vit hjálpa øðrum? Um ja, hví vera vit tað? Heldur tú, keisarin kendi seg væl, tá hann noyddist at geva prinsessuna frá sær? Heldur tú, at keisarin lærdi nakað av hesum? Nær læra vit mest: tá vit fáa tað, ið vit vilja hava, ella tá ið vit ikki fáa tað, ið vit vilja hava?
4. Hví gjørdi kurvamakarin, sum hann gjørdi? Heldur tú, at hann hugsaði mest um seg sjálvan ella um prinsessuna, tá ið hann gjørdi av at hjálpa henni? Hvør hugsar mest um onnur:
- ein, sum altíð keypir gávur til vinir sínar?
- ein, sum altíð vil vera saman við vinum sínum?
- ein, sum altíð vil vera saman við teimum, sum eingin annar tímir at vera saman við?
- ein, sum dugir væl at lurta?
- ein, sum hjálpir teimum, sum verða happað?
5. Var tað djarvt av kurvamakaranum at gera, sum hann gjørdi – hugsa tær, um keisarin var vorðin illur? Var kurvamakarin djarvari enn hinir, sum komu at vinna prinsessuna? Um ja, hví tað? Er tað djarvari at hjálpa øðrum enn bara sær sjálvum? Hvussu kunnu vit vita, um vit eru djørv ella ikki?
Eru vit djørv, um vit:
- ongantíð eru bangin fyri nøkrum?
- eru bangin fyri at gera nakað, men gera tað hóast alt?
- eru bangin fyri at gera eitthvørt, og tí gera tað á ein annan hátt?
- gera nakað, hóast vit vita, at tað er ikki loyvt?
- annað?
6. Hvussu heldur tú, at prinsessan hevði tað, tá kurvamakarin hevði hjálpt henni? Heldur tú, at hon gjørdist fegin? Ella gjørdist hon kanska bangin eisini? Hon hevði jú ikki verið fræls fyrr, og hon hevði verið væl vard í borgini hjá pápanum. Hvat heldur tú er mest umráðandi, frælsi ella tryggleiki? Ber til at vera frælsur og ordiliga tryggur?
Foreldur skulu ansa eftir børnunum, men onkuntíð ansa tey kanska ov væl eftir teimum. Eiga børn at sleppa at gera alt tað, teimum lystir, ella hava foreldur loyvi at ráða yvir børnunum, júst sum teimum lystir? Hvussu kunnu foreldur vita, nær tað er trygt at lata børn ganga úti einsamøll? Heldur tú, at tíni foreldur altíð eiga at lata teg ráða?
7. Prinsessan fór út úr borgini saman við kurvamakaranum. Var hon nú fræls? Hevði hon fingið sama frælsi, um hon hevði gift seg við einum av monnunum, sum ætlaðu at vinna hana? Heldur tú, at prinsessan gifti seg við kurvamakaranum? Um ja, hví heldur tú tað?


text:
100.000 einvegis ferðaseðlar undir 1.000 krónur verða til taks á rutunetinum hjá Atlantic Airways alt árið. Bíligasti ferðaseðilin eitur nú 699, og hann kann setast saman við dýrari ferðaseðlum. Gran Canaria er nýtt ferðamál, og matur og sterkari drykkir verða framhaldandi ókeypis á longri flogferðum. Á styttri flogferðum fáast matur og alkohol bíliga til keyps umborð. Leskidrykkir, vatn, kaffi og te verða framhaldandi ókeypis á øllum ferðum
Atlantic Airways tekur enn eitt stig á nýggju kósini, sum felagið setti út í kortið í 2014, tá nýggja ferðaseðlaskipanin og nýggjar rutur vórðu settar í verk.
Bíligastu ferðaseðlarnir verða bíligari, og 100.000 einvegis ferðaseðlar, sum kosta undir 1.000 krónur, verða nú til taks á rutunetinum alt árið.
Prísurin á einvegis 779-ferðaseðlinum lækkar niður í 699 krónur. 45.000 av hesum ferðaseðlum fáast til keyps á Danmarkar-rutunum árliga, og tað svarar til 25 setur á flest øllum fráferðum. Bíligastu ferðaseðlarnir hava higartil bert verið til sølu á Danmarkar-rutunum, men nú verður hetta tilboðið víðkað til eisini at fevna um NORÐ-ruturnar – t.e. Reykjavík, Bergen og Edinburgh. 10.000 699-ferðaseðlar verða til sølu á NORÐ um árið.
45.000 av bíligastu TÍÐLIGA-ferðaseðlunum, t.e. aðrir einvegis ferðaseðlar undir 1.000 krónur, verða eisini at finna í ferðaseðlaskipanini alt árið, og samstundis fer lægsti prísurin fyri ein einvegis TÍÐLIGA úr 929 krónum niður í 899 krónur. Lægsti prísurin fyri ein einvegis ALTÍÐ lækkar úr 1.829 krónum niður í 1.699 krónur.
Ferðaseðlaprísirnir lækka sostatt tilsamans góðar 17 milliónir krónur við tí endamáli, at fleiri fólk fáa høvið at flúgva bíligari.
Broytingar verða harumframt gjørdar í tænastunum umborð. Matur og sterkari drykkir verða framvegis ókeypis á longri flogferðum sum t.d. til Barcelona og Mallorca. Á styttri flogferðum – sum eitt nú á Danmarkar-rutunum og á NORÐ – fáast matur og sterkar drykkjuvørur bíliga til keyps umborð. Leskidrykkir, vatn, kaffi og te verða framhaldandi ókeypis á øllum flogferðum.
Nýggja ferðaseðlaskipanin og broytingarnar í tænastunum umborð koma í gildi 1. september 2016, men longu 1. mars 2016 verður møguligt at bíleggja nýggju ferðaseðlarnar á netinum.
Harumframt verður Gran Canaria nýtt ferðamál síðst í desember og í januar, og soleiðis verður møguligt at flúgva beinleiðis úr Føroyum til sól og summar komandi vetur.
Halda kósina
Kostnaðurin á fría matinum verður sostatt ístaðin latin kundunum í uppaftur fleiri bíligum flogferðum.
- Umborð verður broytingin ikki tann heilt stóra, tí tann einstaki kann velja at keypa sín egna mat og sterkari drykkir fyri eina lagaliga upphædd. Einasti munurin er sostatt eitt lítið gjald fyri tænastuna, sigur Jóhanna á Bergi, stjóri í Atlantic Airways.
Hon vísir á, at í seinastuni hevur verið kjakast um møguligar broytingar í matinum og sterkum drykkjuvørum. Stjórin í Atlantic Airways leggur dent á, at hesar tænastur hvørva ikki úr flogførunum, men at broytingarnar eru ein háttur hjá flogfelagnum at víðka útboðið av bíligum flogferðum.
- Okkara fremsta uppgáva er at flúgva ferðafólkini so trygt og bíliga á rutunetinum sum gjørligt, og so mugu matur og sterkari drykkjuvørur koma í aðru røð, sigur Jóhanna á Bergi, stjóri í Atlantic Airways.
Flogfelagið heldur kósina, sum varð sett við bíligum ferðaseðlum í 2014, tí hon bæði er til frama fyri føroyingar, sum fáa høvið at ferðast meira, eins og hon eisini gagnar Føroyum sum ferðamannalandi, tí bíligu ferðaseðlarnir draga útlendsk ferðafólk hendavegin.
Í 2015 flugu 267.000 ferðafólk við Atlantic Airways, og tað er metár hjá flogfelagnum. Vøksturin var umleið 30.000 fleiri ferðandi, sammett við 2014, tá ið ferðafólkatalið tilsamans var 237.000. Tað svarar til ein vøkstur á 13 prosent.
Vinaliga
Atlantic Airways


text:
Friday, April 4, 2014
Guðrún Einarsdóttir. Máling sum náttúra
Fríggjadagin 4. apríl kl. 16:00 letur ein framsýning upp á Listasavni Føroya við myndum hjá íslendsku listakvinnuni Guðrún Einarsdóttir. Guðrún Einarsdóttir nýtir eitt serligt kynstur, tá hon skapar sínar málningar. Hon blandar litir,olju og loysingarevni í ymiskum lutfalli á eitt lørift, sum liggur niðri. Síðan tekur turkingin yvir, og tað er hon, sum skapar tey ótrúligu organisku mynstrini og endurtøkurnar, sum gera myndirnar so serstakar. Sif Gunnarsdóttir, stjóri í Norðurlandahúsinum, setur framsýningina, og listakvinnan sjálv verður til staðar. Listasavnið bjóðar ábit. Framsýningin er opin til sunnudagin 1. juni 2014. Í sambandi við framsýningina gevur Listasavn Føroya út bókina Guðrun Einarsdóttir. Máling sum náttúra, og hon fæst fyri 100 kr.
Tiltakið er ókeypis, og øll eru vælkomin!
Posted by Listin at 9:05 AM


text:
Í morgin fer eitt lítið ferðalag frá 07 Vestur til Keypmannahavnar. Hørður Johansen og Sølvi Egilsson skulu, í eina viku, venja á FC Copenhagen School of Excellence. Silva, ið hevur koyrt eitt serligt venjingarprogramm saman við teimum í vetur, fer við teimum.
Tað er 07 Vestur, ið hevur tikið stig til hetta samstarv við FCK, ið soleiðis gevur møguleikan at senda okkara leikarar til hesa stóru avbjóðing. Serliga áhugavert verður at venja saman við bestu leikarunum í Danmark í hesum aldursbólkinum, og, innanífrá, síggja støði og ágrýtni, ið skal til fyri at røkka ovastu rók.
Í sambandi við venjingaruppihaldið hava Hørður og Sølvi koyrt eitt serliga hart venjingarprogramm, saman við Sonna Ragnar, ið Silva hevur lagt til rættis. Í allan vetur hava leikararnir vant áðrenn skúlatíð, um 06:30 um morgunum og so aftur seinnapartin, eftir skúlatíð. Leikararnir hava allir gjørt stór framstig hesa tíðina, og Silva er sera væl nøgdur við tann eldhuga teir hava víst.
Spennandi verður at fáa teir heimaftur komandi leygardag, og at hoyra hvat teir hava fingið burturúr. Góða eydnu!


text:
Tíðindi
Skrivligu próvtøkurnar 2018 hjá hádeildini
- Leygardagur, 19 Mai 2018 19:45
Tíðarkarmar fyri skrivligu próvtøkurnar 2018
MMR skipar fyri próvtøkunum hjá 9.+10. flokki
Stranda skúli skipar royndirnar hjá 7.+8. flokki
Ítróttardagur 17. mai kl. 08-14
- Mikudagur, 16 Mai 2018 20:15
Ítróttardagur 17. mai kl. 08-14
Næmingarnir fara til ymiskar postar í nærøkinum, grilling er á skránni og dagurin endar við at næmingarnir fáa høvi at seta seg í ein ring afturúr einum báti.
Uppvøkstur við skíggjan
- Hósdagur, 03 Mai 2018 22:12
Frá Barnaverndarstovu Føroya Í dag fáa flestøll børn teldlar, fartelefonir, teldur, Playstation og tílíkt heilt tíðliga upp í hendurnar, og hesir miðlar fylla saman við sjónvarpinum nógv í gerandisdegnum.


text:
- Tíðindi, mentan og ítróttur
Forsetin meirilutan í tinginum
Tað er greitt, eftir seinna valumfar, sum var í gjár. Macron og samstarvsfelagara fáa 350 av teimum 577 sessunum í tjóðartinginum, sigur Ritzau-tíðindastovan.
La République en Marche, sum er rørslan hjá Macron, fær 308 sessir, og samstarvsfelagin Modem fær 42 sessir. 289 sessir krevjast fyri at hava reinan meirluta.
Republikanararnir eru næststørsti flokkur við 113 sessum. Sosialistaflokkurin fekk bara 29 sessir í mun til 290 flokkurin annars hevði farna valskeið.
Front National hjá Marine Le Pen fekk bert átta sessir. Ein av teimum eigur Marine Le Pen, sum tískil er vald í tjóðartingið fyri fyrstu ferð. Valluttøkan í Fraklandi var 42,6 prosent, og er tann lægsta í nógv ár.


text:
Altjóða downsyndrom dagur
Fríggjadagin vóru vit í 1a útiskúla í Æðuvík og Rituvík. Vit vitjaðu minnisvarðarnar, yvir fyrstu niðusetufólkini, í báðum bygdunum. Eisini vóru vit og hugdu, hvar húsini hjá børnunum í 1a vóru, sum búgva í Æðuvík og Rituvík. Vit ótu okkara matpakkar út, og seinasta 1/2 vóru vit í fríðtíðarskúlanum at fáa varma í okkum aftur.
Týsdagin 7 Novembur høvdu vit vitjan av løgreglumanninum Sigmund. Hann greiddu frá hvussu umráðandi tad er at súkkla við súkkluhjálmi. Eisini vóru vit ein gongutúr við honum, har hann lærdi okkum at ganga yvirum ein veg. Til seinast fingu øll børnini hvør sín súkkluhjálm frá ferðslutrygd.